text:
Regjon Friûl Vignesie Julie - Provincie di Udin - Comun di Mortean - Circolo Culturâl Il Cantîr - Circul Culturâl La Tor - Lavarian - Informazion Furlane - Radio Onde Furlane - Hybrida
Cormôr Salvadi 2007- Mortean
Vinars 12 otubar Centri Civic, Vie Marconi 1
10.00 Cunvigne
Identitâts linguistichis, produzion musicâl e promozion dal teritori
12.30 Minority videoReport (lenghis minoritariis e videoclip) par cure di Massimo Garlatti-Costa
14.30 Dibatit moderât di Andrea Ioime
Lenghis, musiche e teritori in Friûl e in Europe (cu la partecipazion dai promotôrs dai festivals musicâi dal Friûl e ospits europeans)
22.00 Festintenda
Conciert cun:
GAI SABER (Ocitanie)
Da lis vals ocitanis dal Piemont un grup folktronic che, partint dai cjants trobadorics, al à savût meti adun un gnûf mût di fâ tradizion doprant i struments acustics (organet, arpe, ghironde) e i suns digitâi.
R.ESISTENCE IN DUB (Friûl)
Reggae, raggamuffin, dub, dancehall a àn metût lidrîs in Friûl cu la poesie militante e freestyle di DJ Tubet.
Sabide 13 otubar
Festintenda
18.00 Sclapeçocs – Scree des sculturis in len rigjavadis dal cedri secolâr di Lavarian. Oparis di Edi Carrer, Nico Colle, Pablo A. Garelli, Alfredo Pecile, Alvise Santin
19.00 Poesie di fossâl
Raff BB & Loris Vescovo "Verba manent" + Tullio Angelini, Ivan Crico & Carlo Mariani "Ostane"
Viaçs cosmics sul ôr des peraulis: lis striis, i mats, i pantanârs dal poete trastolon Raff BB Lazzara cu la poesie acustiche di Loris Vescovo; il dj set di Tullio Angelini (diretôr artistic di All Frontiers) a fâ di tapêt svolant pe dolce lenghe bisiache di Ivan Crico e pal flât des launeddas dal virtuôs Carlo Mariani.
21.00 Conciert:
FIARAZE FEROCE anteprime dal cd
Il spirt des bandelis de tradizion e i sunôrs des sperimentazions dal dì di vuê. Aiars popolârs fruçâts tun berdei di otons, distorsions, basis eletronichis e improvisazion radicâl.
PYT RYAN and MAD MAN BLUES presentazion dal cd "La midisine juste / Punch Drunk"
Finalmentri un cd dal cjapitani dal blues dai cuei orientâi! Une opare mestre jenfri visions alcolichis e psichedelichis, pub rock a manete e tant altri. "No baste jessi cuintri bisugne restâ fûr / butâ vie lis scarpis e cjaminâ sul dûr..."
LANGHORNE SLIM (USA)
Da la Pennsylvanie un zovin che al fâs tornâ a vivi il spirt dai folksinger di une volte misturant la ispirazion dai Violent Femmes: vôs nasâl e ruspiose, marcetis a rote di cuel, zîrs di banjo e armoniche. Cjanzons sveltis, tiradis cu la fionde a ritmi di country, bluegrass, blues, swamp, cajun, shuffle, un piç di errebì di New Orleans e un altri di folk irlandês par un road trip traviarsant l'Americhe.
HYBRIDA AUDIOVISUAL SOUND SYSTEM
Domenie 14 otubar
Festintenda
15.00 0432 Teatri Numeric: Contis dal Chile
Teatri pai fruts a torzeon pal parc di Festintenda
16.00 Battle of the bandelis : Bande Garbe vs Radio Zastava vs Tambours de Topolò
armonichis cuintri otons cuintri bidons cuintri saxsofons cuintri tamburons e covertoriis cuintri trombis e trombons cuintri bandons...
17.00 T.N.F. (Teatri Nazionâl Furlan): 550
Pieri al fâs i conts cu la vite scomençant cul mutuo pe cjase: 550 euro al mês par i prossims 25 agns...
18.00 KOSOVNI ODPADKI
I cuintribandîrs de musiche furlane: folk, punk, balkan, latin, zingar. Par lôr lis frontieris (musicâls e fisichis) a son fatis par sedi scjavaçadis: ospits dal Premi Tenco e di Caterpillar, Sziget Festival a Budapest, Argjentine, Catalogne e dal Casinò Paradyze...
Miercus 31 otubar
Festintenda 21.00 La gnot de pôre cun
SLEEPY TIME GORILLA MUSEUM (USA)
Dadaist, futurist, sperimentâl e vilipendiôs, chest grup al rapresente une des frontieris plui avanzadis e sperimentâls dal rock. L'impat ritmic di chest crime industrial/grindcore al è impressionant e spetacolâr te so sdravaiade teatralitât. Un event di no piardi par une gnot di pôre!!!
OURS PUISSANT psychedelic blues (F)
JUBILE' rock (F)
HYBRIDA ROCK'N'ROLL SOUNDSYSTEM prime e dopoCircul Il Cantîr Mortean Tel. 0432 760585 www.festintenda.it -www.cormorsalvadi.it Informazion Furlane – Radio Onde Furlane Tel. 0432 530614 Info 329 6061087 ondef@friul.it ; hybridaspace@gmail.com


c: text/html

text:
I
fantats dal moviment Ghjuventù Indipendentista che a vevin tacât un
siopar de fam par domandâ aes autoritâts statâls di rispietâ lis
decisions de Assemblee de Corsiche, a àn metût fin ae lôr
proteste. La decision e je stade cjapade dopo di un incuintri cuntune
delegazion dal esecutîf e de Assemblee de isule là che si à
concuardât une schirie di azions di meti in at tes prossimis
setemanis. In primis si à decidût di inmaneâ tra la fin di Mai e i
prins di Jugn une manifestazion popolâr cu la partecipazion di
partîts, sindacâts e associazions par domandâ che il stât francês
al meti in vore lis deliberazions de Assemblee e al risolvi cuntune
amnistie il probleme dai presonîrs politics. Tra i ponts fissâts si
à po ancje chel di concuardâ dentri di un mês un incuintri tra une
delegazion dai zovins e un rapresentant dal guvier francês par
frontâ chescj temis.
Font:
Alta Frequenza,
27/04/15;
Ghjuventù Indipendentista, 27/04/15

robotstxt: allowed

filter: keep


text:
Il vôt al à mostrât a clâr la crevadure dentri dai socialiscj catalans sul teme de autodeterminazion. Cun di fat, dongje dai trê deputâts che cul lôr vôt a àn sfidât i ordins dal partît e la espulsion, altris si son za dimetûts o a àn decidût di dimetisi dal esecutîf dal partît par protestâ cuintri de linie imponude, altris ancjemò a àn dât fûr un manifest che al ponte a dâi vôs a chei che a vuelin un partît socialist gnûf e pardabon catalan.
Il blog di Internazionalitari al nas di une trasmission di Radio Onde Furlane e al fevele, cuntun tai nazionalitari, des nazions cence stât e des minorancis nazionâls de Europe.
22/01/14
Paîs Catalans: gnûf passaç pal referendum su la indipendence
Il vôt al à mostrât a clâr la crevadure dentri dai socialiscj catalans sul teme de autodeterminazion. Cun di fat, dongje dai trê deputâts che cul lôr vôt a àn sfidât i ordins dal partît e la espulsion, altris si son za dimetûts o a àn decidût di dimetisi dal esecutîf dal partît par protestâ cuintri de linie imponude, altris ancjemò a àn dât fûr un manifest che al ponte a dâi vôs a chei che a vuelin un partît socialist gnûf e pardabon catalan.


text:
domenica 28 ottobre 2012
SUNS 2012: SABIDE AI 2 DI NOVEMBAR A UDIN
Vinars ai 2 di Novembar, a tacâ di 9 di sere, alì dal teatri Palamostre di Udin si tignarà la edizion 2012 di SUNS, il festival european de cjançon in lenghe minoritarie. Dilunc vie de serade a sunaran grups e cjantautôrs che a rivin de Sardegne (Randagiu Sardu cun Quilo), de citât sarde catalane dal Alguer (Claudia Crabuzza e Claudio Gabriel Sanna), dal Cjanton dai Grisons (Casper Nicca), de Ladinie dolomitane (Jean Ruaz), de comunitât cravuate dal Burgenland (Ruben Dimitri), de Arpitanie (Billy Fumey), de Ocitanie (Somi de granadas) e, clâr, ancje dal Friûl (Jonokognòs e Mig 29 Over Disneyland). Ospit speciâl di SUNS 2012 il progjet musicâl Orka che al rive jù dret des isulis Føroyar.La jentrade e je libare.
mercoledì 24 ottobre 2012
IL CONSEI REGJONÂL AL VOTE LA MOZION DAL PARTÎT DEMOCRATIC IN DIFESE DE DIGNITÂT DE LENGHE FURLANE
Us vevin za comunicât di une impuartante iniziative dal grup dal Partît Democratic in consei regjonâl, o sei la presentazion di une mozion par evidenziâ al guvier la condivision bipartisan cun rivuart al ricors cuintri la spending review e a tutele de lenghe furlane.
Inte sentade di vuê la mozion, a firme di Paolo Menis (che al à presentât il document fevelant par furlan) Gianfranco Moretton, Franco Brussa, Sandro Della Mea e Mauro Travanut e je stade fate buine cun 31 vôts a favôr e dôs astensions (Antonio Pedicini e Paolo Santin dal Pdl).
Il Consei al à impegnât la Zonte a meti in vore dutis lis iniziativis necessaris par difindi e tutelâ la dignitât de lenghe furlane e dal popul furlan a partî de impugnazion des normis de spending review devant de Cort Costituzionâl.
Frache ca par lei la notizie sul sît uficiâl de Regjon e continue a lei ca sot par cognossi il test complet dal document.
“Azioni a difesa della dignità della lingua friulana”
Menis, Moretton, Brussa, Della Mea, Travanut
Il Consiglio regionale del Friuli Venezia Giulia,
PREMESSO che il riconoscimento ufficiale della lingua friulana, in applicazione dell'art. 6 della Costituzione (che recita “La Repubblica tutela con apposite norme le minoranze linguistiche”), è stato operato con la Legge n. 482 del 15 dicembre 1999 "Norme in materia di tutela delle minoranze linguistiche storiche" che prevede misure di tutela e valorizzazione della stessa (tra cui l’uso della lingua nelle scuole materne, primarie e secondarie accanto alla lingua italiana, l’uso orale e scritto nelle pubbliche amministrazioni, l’adozione di toponimi aggiuntivi e convenzioni per il servizio pubblico radiotelevisivo);
PREMESSO che l’urgenza e l’attualità di un maggior impegno nella tutela e valorizzazione della lingua friulana sono state confermate dall’esito di un recente monitoraggio, effettuato dalla direzione generale dell’Ufficio scolastico regionale, che ha registrato un incremento del 29% nelle richieste d’insegnamento del friulano a conferma del forte radicamento territoriale di questa cultura;
PREMESSO che l’argomento è oggetto di attenzione anche a livello sovranazionale, in particolare europeo, come confermano le disposizioni contenute nella Carta europea delle Lingue regionali o minoritarie;
PRESO ATTO che per effetto del dl 95/2012 (Spending review) la lingua friulana ha subito un inaccettabile declassamento attraverso l’artificiosa introduzione di una discriminazione tra le diverse minoranze linguistiche che ha ridotto friulano, sardo e occitano a semplici dialetti;
PRESO ATTO che tutti i tentativi di modifica di tale norma – portati avanti in maniera trasversale dai parlamentari di diversi schieramenti, sia Commissione Bilancio che in aula – si sono rivelati senza esito.
EVIDENZIATO come l’applicazione di queste norme possa provocare pensatissime ripercussioni in molti settori, com’è già avvenuto in particolare per quanto riguarda l’assetto del dimensionamento scolastico, il cui piano, già pesantemente penalizzato dalle scelte dell’USR, rischia di perdere ulteriori 10 autonomie;
EVIDENZIATO come il riconoscimento della minoranza linguistica friulana costituisca un elemento imprescindibile per la difesa dell’identità di popolo che vanta secoli di storia;
RITENUTO che la mancanza di un’azione forte e coordinata da parte di tutte le istituzioni del FVG in difesa di una delle ragioni principali che stanno alla base del riconoscimento della specialità regionale possa comprometterne la salvaguardia, sia nel presente che ne prossimo futuro, esponendola ad ulteriori attacchi;
RITENUTO che a supporto del positivo intendimento espresso dall’Assessore all’Istruzione di voler proporre l’impugnativa di queste norme presso la Corte Costituzionale sia opportuna un’espressione chiara ed unitaria del consiglio regionale;
IMPEGNA LA GIUNTA REGIONALE
a porre in essere, presso le sedi competenti, tutte le iniziative necessarie a restituire dignità alla lingua friulana e al suo popolo a partire dall’impugnazione avverso la Corte Costituzionale delle norme del dl 95/2012
Pubblicato da PD Palazzolo dello Stella a 16:23 Nessun commento:
Etichette: brussa, consei regjonâl, della mea, dignitât, dirits, lenghe furlane, menis, moretton, mozion, partît, pd, spending review, travanut
LA RECITE
Estrat dal verbâl di deliberazion dal Consei Comunâl di Palaçûl (lait a lei la delibare n.35/2009)
MAURO BORDIN (Sindic): La cuistion dal cjâf grup la vin za risolte: il cjâf grup al è Caoduro Michele!
PIZZALI Marina (Assessore): In maniere assolude no!
BINI Luciana (Conseire): La recite dai fantats e je stade bielissime.
Se il riferiment al è a cheste vicende e a chest dibatiment in consei ….. come no jessi dacuardi cu la conseire Bini :-)
Pubblicato da PD Palazzolo dello Stella a 15:49 3 commenti:
Etichette: barufis, basse furlane, consei comunâl, delibare, figuratis, friûl, l.bini, m. caoduro, m. pizzali, m.bordin, palaçûl, recite, verbâl
martedì 23 ottobre 2012
PAI TROIS DAI SANTS 2012
Ca sot il program che a nus propon la Associazion Trois di Rivignan in ocasion de fieste dai Sants.
Musiche, mostris e cetant altri a partî di joibe 31 fin ai 3 di novembar.
Vierzidure cul bot joibe a lis 21.00: scree de mostre e presentazion dal gnûf fumet di Guido Carrara Quisco e Raff BB Lazzara "Il grido del Sapo" , un lavôr di une fuarce e bielece straordenariis, une storie visionarie di denuncie sul sfrutament de infanzie e su la lote pe libertât …… di no pierdi!
Pubblicato da PD Palazzolo dello Stella a 04:20 Nessun commento:
Etichette: basse furlane, concierts, fieste, friûl, fruts, fumuts, g.carrara, il grido del sapo, libertât, mostris, musiche, raff bb lazzara, rivignan, trois
giovedì 18 ottobre 2012
LIS COMICHIS DI "IERI, OGGI E DOMANI"
In continuitât cu la miôr tradizion des aministrazions Bordin inte maiorance si continue a barufâ. Intant che il sindic al tâs (a lui ai va simpri ben dut baste no molâ la cjadree) dopo vê let di crisi de maiorance e scomunichis di cjâfs grups e referents de liste "Ieri, oggi e domani per Palazzolo" di bande dal vice sindic Zoroddu (cun relativis sostituzions di Franco D'Altilia e Claudio Braida cun Michele Caoduro e Francesco Filippi) cumò o lein che i components de liste che fasin riferiment a Franco D'altilia e Marina Pizzali (che evidentementri no an la maiorance intal grup dai elets in consei ma a son in stât di esercitâ une leadership di fier jenfri i no-elets) a varessin decretât adiriture la espulsion di Franco Zoroddu, Michele Caoduro, Benito Zago, Antonia Pitton e Francesco Filippi de liste "Ieri, oggi e domani per Palazzolo". Ducje crisi, epurazions, espulsions, cjâfs grup (no si capìs a cjâf di cui ….) ricognossûts e dineâts e dut jenfri components de maiorance e adiriture de zonte di Bordin. E dut sul gjornâl. La liste "Ieri, oggi e domani per Palazzolo" (par capîsi che che a manten la salde maiorance jenfri i no-elets) e a mandât al sindic e ai conseîrs comunâi un "dossier" par documentâ dut l'ambaradan: il dut in pûr politichês, tirant fûr cuestions che no an nuie ce viodi cu le aministrazion, cui citadins e cun Palassôl e continuant a sputanâsi a vicende cui lôr compagns di zonte e consei. Chest al rapresente il livel di dignitât politiche te maiorance e chescj a son i temas che ocupin i pensîrs dai sorestants dal nestri puar paîs. "io ti ho convocato e non tu non sei venuto, tu non sei più capogruppo, no il capogruppo sono io, la lista e mia e la rappresento io, io ti espello, no sono io che espello te". Se nol fos di vaî al sarès veramentri di ridi. Franco Zododdu al puedie restâ vicesindic intune zonte cun Marina Pizzali e Franco D'altilia? Ma chei ca, e il sindic Bordin par prin, no an un pocje di dignitât?
Pubblicato da PD Palazzolo dello Stella a 06:08 Nessun commento:
Etichette: barufis, basse furlane, comichis, consei comunâl, dignitât, friûl, ieri, m.bordin, oggi e domani, palaçûl, politiche, zoroddu
domenica 14 ottobre 2012
LA REGJON E SIERE IL PONT NASSITE INTAL OSPEDÂL DI TISANE
La Regjon e a decidût di sierâ il pont nassite e probabilmentri la vuardie pediatriche intal Ospedâl di Tisane. Une decision une vore pesante pal nestri teritori. Si podevial fâ alc par impedî l'enesime pierdite di servizis essenziâi e strategjics te Basse Ocidentâl? Intun intervent publicât sul MV il cjâf grup de liste "Centrosinistra per Latisana" Orlando Fantin al met in evidence lis responsabilitâts de aministrazion comunâl di Tisane e in particolâr di Micaela Sette e dal sindic atuâl Salvatore Benigno.
Pubblicato da PD Palazzolo dello Stella a 05:45 Nessun commento:
Etichette: basse furlane, centri çampe, dirits, friûl, m. sette, o. fantin, ospedâl, politiche, pont nassite, s.benigno, sanitât, tais, tisane
domenica 7 ottobre 2012
CONVOCADE PAR LUNIS AI 15 DI OTUBAR LA ASSEMBLEE PROVINCIÂL (VIERTE) DAL PD DI UDIN
La presidente Elena Maiulini e à convocât la Assemblee Provinciâl dal Pd di Udin par lunis ai 15 di otubar 2012 alì dal auditorium de sede Enaip di Pasian di Prât.
Ordin dal dì:
1) Salûts e introduzion ai lavôrs di bande dal segretari provinciâl Lerussi;
2) Presentazion a iscrits e citadins de candidature di Debora Serracchiani ae presidence de Regjon Friûl-Vignesie Julie.
La assemblee e sarà vierte a ducj, iscrits, simpatizants e eletôrs.
Ordin dal dì:
1) Salûts e introduzion ai lavôrs di bande dal segretari provinciâl Lerussi;
2) Presentazion a iscrits e citadins de candidature di Debora Serracchiani ae presidence de Regjon Friûl-Vignesie Julie.
La assemblee e sarà vierte a ducj, iscrits, simpatizants e eletôrs.
lunedì 1 ottobre 2012
VIVA ONDE FURLANE 2012
Ai 5 e ai 6 di otubar ven a judâ la Radio Libare dai Furlans ...... e a gjolditi une schirie di concierts un miôr di chel altri! No si pues mancjâ!
Iscriviti a: Post (Atom)


text:
mercoledì 17 dicembre 2014
Te vuate
3 coments:
-
-
Una vora biel, fra Ovidio e Kafka. La Spitze (pont pi alt par todesc) al saress tal furlan banda Gurizza, che l'è una vorona plui dolz!
Ogni ben!
Ferruccio Tassin
- 17/12/14, 11:31
- gelo stellato ha detto...
-
In cualitât di Ostîr o cjapi la ocasion di dâ il benvignût a un gnûf Contecurtâr! Mandi Michêl!
O ai une vore gust di vê une vôs gnove, zovine, e cun di plui... se il bundì si viôt dal so cricâ... disarès che o sin partis une vore ben. :)
- 17/12/14, 13:02
- Giovanni Nello Malisano ha detto...
-
Par prin, benvignût a Conteurte. Biele la conte. Tes tôs riis tu confermis cun bielece il misteri di chê anime che us impie il cûr e tantis voltis ancje la cjâr. Um misteri che nissun om podarà mai capî. Forsit par chest lu, la cirin...... cence padin
- 17/12/14, 18:43


text:
lunedì 30 settembre 2013
La preson
Âstu mai pensât di jessi presonîr de tô vite?
Al baste pôc.
Tu cjapis une decision impen di une altre e, di chê strade, tu ‘nt cjapis une altre e une altre ancjemò. E a di un ciert pont tu ti visis che no tu puedis plui sielzi. Tu scugnis fâ cussì. Ducj sal spietin. Ducj tal domandin. Parcè che ducj ti viodin tune cierte maniere. A pensin che tu sedis cussì. Se di no, no tu saressis plui tu. Une vite interie scancelade.
E pûr al sarès bastât pardabon un nuie. Se tu vessis cjapât chê altre decision. La prime volte, o cuant che tu jeris ancjemò par timp. Vuê tu saressis une altre persone. Magari tu podaressis continuâ a sielzi, cence che nissun si spieti di te propit chê decision o chê azion.
Al è come se tu fossis un atôr che al à di lâ daûr di un copion scrit di altris. Dome che no tu sês un atôr, no tu puedis saltâ fûr dal to personaç.
Al è come jessi in preson. Sì, cheste e je propite la peraule juste… preson.
Mi sint a murî, sierât chi dentri, ta chest personaç che no soi plui jo.
E tu, ti sintistu mai cussì?
Ce domande stupide… no che no tu puedis.
Su la culinute dal parc al soflave un aiar frêt. L’om si veve jevât sù de bancjine, si veve strenzût intal gaban e si veve inviât jù pe rive. Timp di nêf, al veve pensât, sburtant lis mans fint insom des sachetis. Juste in chel, a vevin tacât a colâ i prins flocs. Daûr di lui, ferme, in pîts suntune are di clap, la statue e veve i voi fis tal vueit. Su la palpiere grise e trimulave une gote di aghe. Al pareve che e vaìs. Come une anime sierade tune preson di piere.
di Carli Pup
Etichetis: Carli Pup, Contis, Gjenar fantastic
giovedì 26 settembre 2013
Prin di durmî
Henri Matisse, il sium, 1935
tal cîl o ai viodût / stelis grandis / che contavin i secui
(Igor Bizjan, Ljubljana, 1958)
***
« o voi sù adalt, tu ti fermistu inmò ? … »
« o finìs il pinsîr … o rivi subit » ma il pinsîr che o vevi in olme si inçopede di bot sui botons de tastiere. la tô ande di vôs mi à tocjade la suste. o sieri sù dut. no fâs nancje netisie ccleaner: se no che ai dincj, a lis mans e ai aspiets. po mi invii sù pes scjalis, cul stes baticûr che mi cjape ogni volte che o spieti il tren par tornâ.
inte cjamare, a scûr. o spici la orele: un cidin tant che al fos une vore benzà che tu fossis cjapade dal sium. o sai ben che nol è par vergogne, ni tant mancul par une tô cloparie. ti plâs stuzigâmi: ti uce cussì, di simpri. e par me, une scuvierte ogni volte. tant che zuiâ di platâsi. prin di capî ce fâ par cjatâti. par fâti sveâ, disintmi sot vôs « sêstu chi ? ».
ma usgnot nol covente, almancul mi pâr. mi pon planc planchin tal bleon, zirât de tô bande. o sesti il cussin: mi scjampe la man tor chê schene slungjade tant che il prât maiôr. ve ca il respîr in promesse, indreçantji viers me. baticûr: il tren si môf. volarès che il moment al duràs par un’ore, une gnot, une vite. l’atim prin di bevi, vint sêt di murî: cu la aghe inte tace imperlade di gotis. il profum dal pagnut, juste ben disfornât, di buinore. d’invier. che di fûr al nevee. il colôr des montagnis, juste a pene passât Pordenon: tornant dret a cjase. o la prime, m’impensi, che ti ai abraçade: esitant se fermâmi o lâ inmò plui indenant.
ogni volte cussì. ogni volte in sorprese.
e se a voltis mi plâs intardâmi sul plan soreglât a cjalâti, o polsâmi inte anse de rive, cuiete, dal flanc: cun te la flumere e pues rivâ intun lamp. d’improvîs. ve che alore il snait mi bute tes ondis. al monte pai monts: e jo o svoli di un ramaç a chel altri, a cirî dut il ben. a insumiâmi di eterni ancje intun baticei.
se l’amôr al pues jessi un possès, la tô corporeitât e je donazion. e il regâl, il plui biel che tu puedis mai fâmi, a son i tiei voi ingropâts che mi cjalin in frese. cu la bocje di ridi. in cidin. contente. in vergogne di frute.
ogni tant mi ven di pensâ “ fra tancj agns, ce saràje di nô ”. o crôt che al sarà inmò cussì: ancje se nol podarès jessi dal dut compagn. magari chel tren nol larà di buride. al pues ancje stâ fer: intant che o cjalin la plane in soreli, i monts di lontan, e la aghe che fâs plan planchin mulignel.
ma vuê, o vin inmò ce zuiâ di platâsi, inte cente dai braçs. e dal dut ce cjatâsi inte grampe dai dêts.
il prin di Setembar (di chest an) il gjornâl israelian haaretz al à pensât di sburtâ la informazion vie web, cul video di un fantat e di une fantate cjapâts in cubiament [1]. ma lu fasin cence impegn. e lui, cragnin, al va indenant a tabaiâ: tegnôs come un pedoli. pegri come la muele sot. clopadiç come la code de musse. seri come il purcit che al pisse. e il sproc al conferme “ce stufe, ce sglonfe: miôr lis news online”.
ce drets ! come il spali inte sachete.
___
[1] http://video.leggo.it/index.jsp?videoId=12619§ionId=53&t=fare-sesso-noioso-meglio-le-news-online-lo-spot-choc-del-quotidiano-israeliano-haaretz
Etichetis: Contis, Gjenar erotic, Gjenar romantic, Passadôr
lunedì 23 settembre 2013
Cemût si zuial?
craçule o scraçule
Che po, e sarès ancje la "raganella" chê piçule ranute verde che e stâ sui morâi e che e à une vosate... Sì, parcè che la scraçule e je propite chel che e fâs, e à une vosate e mene casin.
E je fate cuntune aruede cui dincj, che a batin cuant che si fâs zirâ. La si doprave soredute ator par il paîs dilunc lis messis de setemane sante. Par fâle sù bisegne meti adun un telâr di len con dentri une mole di len che e salte su la ruede, cuant che si mene il mani... insome, plui facil a viodi la imagjine che a spiegâ. Il sunôr che al salte fûr al è une vore dongje a chel di une rane. 'nd è di diferentis misuris, ancje grandis, che a son i scraçulons, fat ancje come una cariole, par che i frutats a podedin cori sù e jù par il paîs. Di tantis bandis, difat, la craçule e ven ancjemò doprade inte celebrazions di Pasche.
saltâ cu la cuarde
Une cuarde al è un dai zûcs plui sempliçs che a sedin, jessint che al covente pôc, par podê zuiâ, ma al è ancje un dai zûcs plui difondûts (podin dî in dut il mont) e che miôr a fasin ae salût dai fruts. Di fat, lu si pues fâ di bessoi, ma al è plui biel fâlu in companie: doi, a turni, a zirin la cuarde, intant che chei altri si "butin dentri" a saltâ intal moment che la cuarde e tocje par tiere.
Par lâ dentri e fûr 'nd jere une vore di variants e a jerin simpri chei braurins che a inventavin di ancje. Al è clâr, che che al falave, e al faseve fermâ il zîr, al lede dret come un fuset a zirâ lui, la cuarde...
Curtissut
Zûc di mascjos e di coraç. Si veve di tirâ un curtissut tal mieç dai pîts di chel altri, fasintlu implantâ e tirantlu plui dongje che si podeve al pît, par fâ spostâ l'aversari e fâi pierdi l'ecuilibri. Ancje chi a jerin variants, come tirâ il curtis prime dentri e dopo fûr dai pîts, e ancje, che se o vês voie, contaitnusalis tai coments...
Etichetis: Cemût si zuial?, Marcello Marangone, Ostîr
venerdì 20 settembre 2013
incà e in là
Lucas Cranach, sot dal miluçâr, det. 1526
o tabaiavin di nô, cuant che la sere e madurive la strache de dî. /
o tabaiavin di nô, misturant blestemis a rosaris di piere …
(Josef Bartoli, 1920-2004)
***
pal mâr
mediterani, scune di civiltâts: daûr dai libris di storie. une storie a dilunc: tormentade di simpri. patide: sopuartâ o scjampâ.
ator dal mil e cinc cent, i turcs fin a Viene. Soliman il magnific, al cjape i Balcans. scjampons. chei che puedin: sul mâr. ma no come i grêcs prin di lôr, in concuiste. chei culì di sfolâts si poin in Abruç: si sconfondin, si plasmin. come simpri al sucêt, in chel cjapi-e-doi des emigrazions.
ma alc nol mûr mai: che lis maris e nudrissin dutune cul lat, ancje di liendis nativis. e chei, di cressûts no smentein, voltant il ricuart in usance. ma no intun costum di meti ogni tant. e nancje in folclôr, par bevi dibant. ma in snait e in savôr intal vuê di ogni dî.
cussì di chel timp, nus rive une cjante che piture in dolôr, il strît di une vedue: puare me, puare mai me /
avilide, o soi avilide / tu ses muart / jo o dolori / duliose, induliade / tu ses muart, / jo ce fasio ? mi copi parsore di te [1] !
lamentazion slave in lenghe abruçese cjantade intal “ film di amôr e di anarchie” de biele vôs di Anna Melato [2]. Wertmüller regjiste. che cumò e cjalin pluitost cristian fi, di vitorio, vilaç pauli e massim beolc cun pascâl: tornâts indenant a dreçâ in carobulis la culture corint. podaraio mai sveâmi dal trùman-sciòu di cheste vite ad imprest [3] ? ce fature pensâ cul gno cjâf ! plui inmò lei un libri. miôr la realtât virtuâl, cui deduts a folâ la pleistèiscion. sul sofà, mutipleier: straoris! o cul cûr pal balon: sdrumâts pe partide. che coion al va ben al paron.
pal ocean.
ush waia inte lenghe yagán. cûl dal mont pai furlans rivâts fin là jù a Ushuaia, inte tiere dal fûc. par fâ sù une citât in Fuegia, la isule. i fuegjns, nomats, la scjavacin lant a cjace. cun lôr, simpri il fûc impiât: tierra del fuego. un tabâr di guanàco cul pêl par difûr, e sot dome piel, onte par ben, intal gras di une foche: a parâsi dal frêt. no covente viodiju: baste lâ a nâs. “ma e son come bestiis ˗ e an dit missionariis anglicans e salesians (i prins daûr dai colonizadôrs a mieç dal ‘800. chei altris par mieç di une vision di donbosco) ˗ bisugne inzentilîju”. e cui plui cui plui: ju lavin, ju vistissin, ur insegnin a preà. e po chei ingrâts ce fasino? e murin in masse baste cuntun rafredôr, ma lavâts e coltâts. di dîs mil di lôr a restin in cent, in pôc timp.
juste il timp di un “Jesus Maria”: che nol jere un preâ, ma il scatûr di une femine di Montenârs, viodint il puest dulà che e jere rivade, in chei stes agns. tant e tant che la sô esclamazion e je restade in non a chel borc, vicin Colonia Caroya, Cordoba, Argjentine. ancje vuê.
pal mont
Vladivostok. Zuanìn Celòt al è rivât a pît fin là jù, puint dopo puint, tirât sù pe transsiberiane. agnorums fûr di cjase
puare me, vedue jo, o soi avilide. cul om che nol torne, ce fasio ?
istès le à campade. e lui al tornà cun orelis infûr.
i soi ultins agns, tal curtîl, sentât in cjadree. une gjambe sore chê altre, la diestre poiade al baston. « e alore Zuanìn, cemût jerie là jù pes siberiis ˗ lui al vierç in ridi la bocje ˗ … e li feminis ? »
cul comedon sul len, al tache un mulignel: siet, vot zîrs di braç. intant che i voi spiçâts si spalanchin celescj: intune sgagnide, che si alce di ton. deventant come un vuic a dilunc. i mûi a ridin di gust par chel teatri a mut. no san nancje dulà che al sedi chel puest: ma al devi sei biel di sigûr. tant che un eden.
ce voie di lâ vie. incà o inlà.
… par slontanâ l’invier dai agârs fraidîts / e la fan che cope lis ultimis contis, intai voi dai frutins (G.B.)
dal Passadôr__________________
[1] cumò o disfi lis trecis / lis lassi a slas jù pe muse / e subit, ve, subit jo mi copi / mi copi subit, sore te /
o soi une piore dispartade / il monton mi à lassade / e di dî e di gnot l’agnel / al bebee incuiet / par la fan che lu morsee
o vevi une biele cjasute / e cumò no ai plui nuie / cence fûc e cence jet / cence pan ni companadi / jo mi copi, jo mi copi / su la tombe che ti ten
[2] http://www.youtube.com/watch?v=9czdmvc-CjM#at=42
[3] http://www.youtube.com/watch?v=K6NNGxVt7h4
Etichetis: Contis, Gjenar romantic, Passadôr
mercoledì 18 settembre 2013
Atri che Bernacca!
A je ben vere che une volte, prime dal l’avent de television, lis previsions dal timp no esistevin propite, almancul te maniere che vuê lis cognossin! Ma no je propite vere dal dut nancje cheste afermazion, e jere e a je ancje mòo vuê inte culture popolâr une sorte di prevision dal timp, che eal funzione ben e no mâl: ros di sere bon timp si spere, nui a piorots ploie a seglots, ros di matine la ploie si svicine, par dî di un mût di ricognossi il timp che al mude!
Dino, a Madrîs di Feagne, al jere a stâ tal borc di mieç, chel borc che nol esist. Lui, al jere un pôc stramp, mateçon, une sorte di artist improviodevedibil. Ducj lu cognossevin in paîs, an cumbinave di ogni sorte, plui che altri mateçs, nie di pui che robis di fruts, strambariis in sorte par un come Dino che al veve plui dci cincuante agiins. Lant jùu a lavorâ tal ort, la che lis braidis ae slargjavin le viste, si podeve ancje sintî il cjant dal gjal dal vicin, plui in sùu un cjan che al baie e tal borc di mieç un che al cjante, no simpri par di le veretât, dome ogni tant.
Al cjante Dino! al dîs Arduino: gno pari, Diu lu vedvi in glorie, lu veve sintût. Al tirave indenant a cjantâ par mieze ore, e dopo un pôc al fermave e po’ al tornave a tacâ! A secont di cemût che al cjantave, di trop che al leve indenant, gno pari al saveve cemût che sarèis lade tal doman: une sbisiade, cuatri gotis, un sglavin de madone!
Dino, propite chêe dî, che sarèis stade une zornade di soreli cence nancje un nûl, al veve tacât di buine matine a cjantâ, une vôs cristaline, plui fuarte dal solit; e no le finive plui! Arduino, che al svuangjâve il plet, si jere tirât sùu dret cu le orele a scoltâ le cjançon, po smenât il cjâf sconsolât al veve ditdîs: doman al tampieste, une brute tampieste! Al riduçave, smenant il cjâf, al riduçave...
Va la mo, ce ditu? Me none Sunte lu veve sintût e si jere cjalade atoôr e po, stranide, par arieaiar: chêe dìi nancje un nûl a paiâlu aur!
A dôs daspoopodimisdì, tal doman, dopo che i nûi simpri plui neris a si jerin fats dongje, ea je vignude jùu une tampiestade a grops, grues come coculets!
Vûustu meti lis previsions dal timp, chêes di Dino… Atri che Bernacca!
di Maurizio Di Fant
Etichetis: Contis, Gjenar ironic, Gjenar romantic, Maurizio Di Fant
lunedì 16 settembre 2013
Miôr lavâsi i dincj cu la cinise
Me cusin, cun chel dint nol podeve plui lâ propit indenant, jal diseve ancje Marie, lis seris cuant che al lave a morosâ e al tentave di bussâle. Al jere neri come il cjarbon, ma il piês, jessint frait patoc, e jere la puce che la crepe i lassave ta bocje. Puaret, nol saveve ce fâ ancje se al varès podût cumbinâ subit: bastave dome lâ li di Munari e fâlu gjavâ, ma le pôre e jere tante, e alore, s'al tignive in ta bocje istes ancje se a Marie, cuant che i palpave lis tetis, nol podeve bussâle. Une vere disgracie.
Une dî, par fortune, lât a bevi un tai li di Tilio, i veve contâde la sô disgracie a Colombe, la sô femine. Tilio, che al jere stât in Americhe, sintude la storie, li par li i veve dât la soluzion: invezit di lavâti i dincj cu la cinise, tu âs di lâ in speziarie e tu âs di comprâ il savon pe bocje cal ven propit da l'Americhe e che si clame dentifrici. Chel sì, ca ta monde e ta profume ancje se dentri tu tegnis un ledanâr...
Dome cussì, Marie, cuant che tu la bussis, si lassarà no dome palpâ lis tetis, ma ti fasarà cercjà ancje chel gust che lis feminis, no dutis, a fasin provâ al morôs dome dopo puartadis ta glesie.
Dit e fat, il dentifrici tal doman, me cusin, lu veve ben za biel comprât ancje se al costave un voli dal cjâf.
No savint dulà metilu e cemût doprâlu, intant, lu veve sistemât intune tace su le barconete dal seglâr, là che sô mari e tignive il savon dai plats.
Gnagne Palmire, puare femine, cressude ta miserie e patide tante fan e ancje par chest cul bultric simpri vueit, passade di chês bandis e sintût chel bon profum di mente che al vignive di chel tubet, no podeve tirâsi indaûr, veve propit di cerçâlu.
Tant, bastave dome zirâ chel sacrabolt di rudiele che e faseve di tapon e scliçâ un fregul ta panze dal tubet plen, che chel miscliç al sarès sbrissât subit in ta bocje.
E cussì son ladis lis robis, che pastute sauride di mente e veve jemplade la bocje di gnagne Palmire, che la pacjave contente come une Pasche. " miôr scliçâ ancjemò un fregul, - si diseve - tant il tubet al è grant, e nol capite ogni dì sot di vê sot il nâs une robe cussì buine.
Intant, la bocje si jere jemplade, e pacje che ti pacje chê pastute tant sauride no lave ni sù e ni jù. "Forsit cuntun fregul di aghe podarès judâmi par glotile"- si domandave puare gnagne, che si sintive ingolfade come un dindi cu la plere ta bocje.
No lu vessie mai fat. L'aghe insiemi cun la paste a jere deventade nuie altri che sbrume cun tantis bufulis ca jessevin par ogni buse che a cjatavin: pes orelis, pal nâs, pai vôi e jù par il sgrasaiâr: robis di scjafoiâsi. Puare femine, spauride e tosseve come une sbolse. Di chel pantan che i tignive incolade la lenghe no rivave a liberâsi. Dome, ben planc, man man che la sbrume e deventave aghe e veve tacât a tirâ flât come che Diu comande. Tante pôre e pissâsi tas mudantis par cerçâ un fregul di dentifrici? Si domandave puare gnagne passade la pôre. Miôr come une volte sintì ta bocje il profum de cinise!
di Nello Malisano
Etichetis: Contis, Gjenar ironic, Nello Malisano
venerdì 13 settembre 2013
il frico e la cime
Les Très Riches Heures du duc de Berry, ufizi des oris, 1412 [1]
dôs pitancis di paste antighe, che son simpri di mode. il frico: [2] lu crustin biel friabil o magari dut morbit. in ogni câs une fieste di piçui insù.
la cime invezit, no je di famee: cundut che in chê volte tancj furlans a son lâts, par lavôr, jù fin a Gjenue. tal puart. tal Ansaldo. a servî.
ce varano in comun? cence nancje un confin …
dutis dôs, vuê, ricetis ricercjadis: si ben che sul imprin a jerin fatis dome di scarts. di robe restade che vuai butâ vie.
Etichetis: Contis, Gjenar romantic, Gjenar storic, Passadôr
mercoledì 11 settembre 2013
Spieli cence bramis
Rafaêl al poià il gjornâl su la taule e al sbassà il cjâf metint il copin denant dai siei voi, cence dî nuie.
Jê i molâ un scufiot, cun plui strache che convinzion.
«Ancjemò un», al disè lui, cence tirâsi sù.
«O varai vût sîs agns e mi vevin puartade al funerâl di une agne di mê mari, a Bertiûl. In paîs la clamavin ducj la strie. A vevin ducj pôre di jê. Ma la visi come s'al fos cumò, brute, cui cjavei blancs e plene di grispis. Si jere jevade sù da la casse e jo a eri svignude. Mi àn puartade li di fûr suntune cjadreute di len.»
Etichetis: Contis, Contis dal Ostîr, Gjenar fantastic, Gjenar romantic, Raffaele Serafini
lunedì 9 settembre 2013
Micio-Micion
O jeri piçule e o vevi une mame zovine. O vivevi intun anonim palaç di perifarie. Cuant che o levi a zuiâ cui miei amîs spes il nestri puest preferît al jere un prât al cuâl si rivave par un troi di tiere batude. D’Istât chel prât al jere plen di papavars ros, barburicis celescj e paveis di tancj colôrs. Però la vere star dal prât e jere un micion peloson blanc e neri che o viodevin spes mieç platât te jerbe o pûr in moviment cun pas maestôs; par nô al jere il Re dai gjats, il Gjaton, il Micio-Micion. Al sameave che il prât al fos so; chel gjat al jere cussì grues che i frutins plui piçui a ‘nd vevin parfin un pocje di pôre. I nestris sempliçs zûcs a voltis a stiçavin la curiositât dal micion, che, tra une pavee e une lisierte, al veve un divertiment in plui cui nestris scherçs.
Tancj agns a son passâts di chê volte. O soi cressude. O ai vivût in altris puescj. O soi tornade in chel prât parcè che li dongje e je ancjemò la cjase di une vecje agne che o orevi saludâ. Il prât nol samee cambiât: al è Jugn e ven a stâi papavars, barburicis e paveis in bondance. A son passâts tancj agns dai timps de infanzie e pûr…cu la code dal voli a un trat mi è parût di viodi une gruesse sacume blancje e nere che si ficjave dentri de jerbe!
Cussì mi son tornadis iniment lis peraulis dal gno mestri spirituâl: si fâs clamâ Eduart ma in realtât al ven di lontan, de Indie remote. Lui al à simpri sostignût la teorie de reincjarnazion. Cui sa che chel gnûf micion dal prât nol sedi la reincjarnazion dal Re dai gjats di tant timp fa?
Tancj agns a son passâts di chê volte. O soi cressude. O ai vivût in altris puescj. O soi tornade in chel prât parcè che li dongje e je ancjemò la cjase di une vecje agne che o orevi saludâ. Il prât nol samee cambiât: al è Jugn e ven a stâi papavars, barburicis e paveis in bondance. A son passâts tancj agns dai timps de infanzie e pûr…cu la code dal voli a un trat mi è parût di viodi une gruesse sacume blancje e nere che si ficjave dentri de jerbe!
Cussì mi son tornadis iniment lis peraulis dal gno mestri spirituâl: si fâs clamâ Eduart ma in realtât al ven di lontan, de Indie remote. Lui al à simpri sostignût la teorie de reincjarnazion. Cui sa che chel gnûf micion dal prât nol sedi la reincjarnazion dal Re dai gjats di tant timp fa?
di Checo Tam e Ambra E.
Etichetis: Ambra E., Checo Tam, Contis, Gjenar romantic
Iscriviti a: Coments al post (Atom)


text: Dato che al jere biel timp, fin a îr, cjalt, soreli, mi à vignût sù martars di lâ a fâ un salt a Rimini. Rimini parcè che e je la prime stazion sul mâr di ca, no par altri. Se varès il mâr dongje, Bologne sarès cuasi perfet. Invezit, cul treno, une orute e mieze. Po ben, jeri stât là dome une volte, no je mâl, si stave benon distirâts sul savalon, cun la buerute. E la int e jere pocje. A mi mi da a vonde fastidi cuant che tu vâs al mâr e al è plen di int di no passâ neancje. Lì invezit tu podis fermâti e pensâ. Grandis riflessions :-D Dopo mi soi ancje fat un zirut tal centro di Rimini. Ah, cuant che o soi rivât mi soi cuasi pierdût. No son bogns neancje di meti un cartel "Mare" just. O disi simpri che al è simpri miôr lâ a intuit/a câs pluitost che seguî i cartei e incazâsi. Maledets cartei. Però il mâr di setembar al è bielon. mi plâs masse. scomençât lis lezions chiste setemane. îr sin lâts tal parc, al jere ancjemò masse cjalt par stâ dentri. par fortune che e je rivade la ploie e un pôc di fresc, cussì di vuê al varès di vignî voie di studiâ... sperin


text:
Eletroniche
La eletroniche e je la sience e la tecnologjie dal control dai eletrons. Cheste peraule si dopre vuê par l'insiemit di cognossincis pratichis e teorichis necessaris par progjetâ e realizâ aparâts in stât di elaborâ grandecis fisichis, doprant il flus di corint eletroniche. I argagns eletronics son circuits eletronics costituîts di components, atîfs e passîfs, leadis cun fîi o trois condutîvs, par solit metalics, percorûts de corint eletriche.
La eletroniche e la eletrotecniche a son dôs dissiplinis a strent leadis, che si diferenziin par la aplicazion: mintri che la eletrotecniche e à come fin principâl di trasmeti potence eletriche e gjestî e progjetâ machinis eletrichis, la eletroniche si ocupe massime da la elaborazion dai segnâi eletrics e daspò da la informazion.
Par une vore di autôrs (i.e. Jakob Millman), la eletroniche si pues definî il studi dal mot dai eletrons difûr dai metals. Seont cheste definizion, la eletrotecniche e lis aplicazions radio classichis no jentrin intal cjamp da la eletroniche, che al cjape dentri dome i argagns a semicondutôrs (silici, gjermani, semicondutôrs combinâts), i cjanuls a vueit (valvolis) e la propagazion dal cjamp eletromagnetic in mieçs dieletrics come la aiar o il veri (fibris otichis).


text:
Chimiche organiche
La Chimiche organiche e je la part de chimiche che e studie lis moleculis fatis soredut di atoms di Carboni e di Idrogjen, ma che a podin vê ancje cualsisei numar di altris elements.
La definizion origjinâl di chimiche "organiche" e ven de idee sbaliade che i composcj organics a fossin simpri leâts cul procès de vite. In realtât di ce che o savìn, la vite su la Tiere dipent ancje de chimiche inorganiche; par esempli, une vore di enzims si basin su metai di transizion come fier o ram; e materiâi come scussis, dincj e vues a son composcj sei organics sei inorganics. Fûr che il carboni elementâr, dome cun ciertis classis di carboni i composcj come ossidis, carbonâts e carbûrs a son considerâts par convenzion inorganics. La biochimiche e trate soredut de chimiche des biomoleculis come proteinis, acits nucleics e sucars.
Par vie des lôr propietâts unichis, i composcj cun plui atoms di carboni a son un grum variis e lis lôr aplicazions a son grandononis.
Par solit, i composcj organics a son sensibii al calôr e si disfin prime di rivâ ai 300 °C. A tendin a sei pôc solubii in aghe e a son solubii tai solvents organics, ancje se chest al varie di compost a compost.


text:
Gales: arestâts militants pai dirits linguistics
Sîs membris de Cymdeithas yr Iaith Gymraeg – la Societât pe lenghe galese, grup di pression che di agns al è in prime linie inte difese dai dirits linguistics dai galês – a son stâts arestâts par vê piturât suntun mûr de gnove sede de Assemblee nazionâl galese a Aberystwyth la scrite “Mesur Iaith Cyflawn” (ven a dî: une leç complete pe lenghe), messaç po sotscrit di une altre cincuantine di militants. Tra i arestâts a son la gnove presidente de associazion Menna Machreth, il vicepresident Rhys Llwyd, e la responsabile de campagne pe lenghe Bethan Williams. La azion si insuaze te campagne par che il Guvier galês al rispieti la sô promesse di dâ fûr une gnove leç di politiche linguistiche pal galês che e cjapi dentri ancje lis aziendis privadis. La propueste de Cymdeithas par une gnove leç e veve cjatât la poie dai plui impuartants partîts politics, ma cumò il Guvier galês nol da segnâi di lâ indenant par cheste strade. Altris membris de associazion a jerin za stâts arestâts e multâts par vê fat scritis a pro di une gnove leç su lis vitrinis des grandis cjadenis che a àn politichis aziendâls judicadis discriminatoriis pal galês.
Font: Cymdeithas, 25/10/08; Eurolang, 27/10/08; Racó Català, 30/10/08


text:
Kelvin
Il kelvin (simbul: K) e je la unitât di temperadure dal Sisteme Internazionâl.
Al è definît in base a doi fatôrs:
- Zero kelvin a corispuindin al zero assolût, che e je la temperadure minime che si pues vê, intun stât di mancjance totâl di moviment a nivel molecolâr. Cheste temperadure e corispuint a -273,15 grâts Celsius, e a -459,67 grâts Fahrenheit
- Un kelvin al corispuint a 1/273,16 de temperadure termodinamiche dal pont tripli de aghe. Une difarence di un kelvin e je ecuivalente a chê di un grât centigradi. Al dì di vuê, la scjale Celsius e je definide a partî dal kelvin
Cheste unitât si clame kelvin (o K) in onôr di William Thomson, che al cjapà il non di Lord Kelvin. Il non just di cheste unitât al è kelvin (cun la prime letare minuscole), e no grât Kelvin o °K come ogni tant si viôt scrit par analogjie cul grât Celsius.


text:
Portugal
Il Portugal al è un stât de Europe ocidentâl che al fâs part de Union Europeane dal 1 di Zenâr 1986. La superficie e je di cirche 92 mil chilometris cuadris, cun oltri dîs milions di abitants. La capitâl e je Lisbone.
Gjeografie[cambie | modifiche il codiç]
Il Portugal si cjate te penisule iberiche, e al confine dome cu la Spagne, a Est e a Nord; tes altris bandis al è bagnât dal ocean Atlantic.
Dal teritori portughês a fasin part ancje lis isulis Azoris e Madeira.
Storie[cambie | modifiche il codiç]
Il Portugal al concuistà la indipendence tal XII secul, daspò de invasion dai Araps.
Vie pe Ete di Mieç il paîs al jere un dai plui atîfs pes esplorazions e pai comercis, in particolâr cul Ream Unît e la lege Anseatiche.
Tal XV e XVI secul al deventà un dai paîs plui impuartants pes esplorazions, come par esempli Vasco de Gama, che al cjatà une gnove vie pes Indiis, cul passaç dal Cjâf di Buine Sperance. Cheste gnove rote e permetè un notevul increment dai comerciis cu la Indie.
Division aministrative[cambie | modifiche il codiç]
Il Portugal al è dividût in 18 distrets aministratîfs (distritos):
- Lisbone (Lisboa in portughês)
- Leiria
- Santarém
- Setúbal
- Beja
- Faro
- Évora
- Portalegre
- Castelo Branco
- Guarda
- Coimbra
- Aveiro
- Viseu
- Bragança
- Vila Real
- (Il) Puart (O Porto in portughês)
- Braga
- Viana do Castelo


text:
mercoledì 30 dicembre 2009
Cumò si bef ColaCola!
Simpri di plui si viodin campagnis che demonizin il vin. Vonde!
ûs ripuarti intervens autorevui in cuestion... Come chel evidenzie Franco Zuliani su sommelier.it si fevele di trop vin che si pol bevi par guidà: zero alcool. Ma l'alcool l'è ancje ta bire, ta misturis clamadis cocktail, tai superalcoolics (di lei le ricerche dall'Istitut Piepoli) e velocitât e polvarinis no judin chel chel guide. E no si stedi a dismenteà lis telefonadis e gli SMS scris tant che si guide...Ma il grâf l'è che inciocasi tal fin setemane l'è di mode come chel sucêd atôr pa Europe dal nord..Ma dutis lis campagnis di morâl si butin sul bevi vin e si abandone lis campagnis di informazion e di culture sul vin
E alore siari chist an (par me vonde difficil) cun le ironie di Franco M. Ricci : vonde, mase interès, mase cuestions, cumò si bèf ColaCola!!!
Pubblicato da spirt di vin a 07:10 3 commenti:
Iscriviti a: Post (Atom)


text:
Ai 2 di Zenâr a son stadis plui di 40 mil lis personis che a àn sfilât pes stradis di Bilbo / Bilbao par denunciâ la politiche repressive metude in vore des autoritâts spagnolis cuintri dai presonîrs bascs. La manifestazion e je stade clamade adun di diviersis fuarcis politichis, ven a dî Eusko Alkartasuna, Aralar, Abertzaleen Batasuna, Alternatiba e çampe indipendentiste basche, daspò che il tribunâl speciâl spagnûl (Audiencia Nacional) al veve proibît une manifestazion similâr inmaneade di Etxerat, la organizazion che e met adun fameis e amîs dai presonîrs bascs. Intant de iniziative, une des plui grandis che si àn viodudis intai ultins agns intal Paîs Basc, si à domandât fats concrets par meti fin aes violencis e aes condizions discriminatoriis metudis in at cuintri dai cuasi 750 presonîrs bascs sierâts intes presons spagnolis e francesis. Cuintri dai presonîrs bascs, di fat, dongje di câs di violence, a vegnin metudis in vore in maniere sistematiche misuris di dispersion, isolament, trasferiment no justificât, bloc dai sconts di pene e des comunicazions che a son contrariis ae stesse legjislazion penitenziarie. Cheste politiche repressive, cun di plui, e colpìs in maniere dure ancje i parincj dai presonîrs (viaçs di centenârs di chilometris pes visitis; trasferiments di preson no comunicâts; visitis impedidis in maniere arbitrarie; percuisizions corporâls; e v.i.).
Propit ta chestis zornadis, il coletîf dai presonîrs bascs – che in plui di membris di ETA, al met adun zovins acusâts di kale borroka, membris de çampe indipendentiste basche e ancje militants impegnâts intal cjamp informatîf e culturâl – al à dât fûr un comunicât che al denuncie la situazion patide in preson e al anticipe une gnove stagjon di mobilitazion e di protestis. Plui in detai, il coletîf (EPPK) al domande il rispiet dal status di presonîr politic pai militants bascs impresonâts, la fin de dispersion e dal regjim di isolament, la liberazion di chei che a àn za scontât la lôr condane e dai malâts in condizions critichis. La prime forme di proteste metude in at dai presonîrs bascs e je tacade ai 11 di Zenâr cu la decision di restâ sierâts inte lôr celis. Tra lis formis di lote anticipadis, dut câs, si à ancje il siopar de fam.
Font: Gara, 03,04 e 12/01/10


text:
Si è davuelt il prin di Fevrâr a Corti il congrès che al à fat nassi in maniere uficiâl Corsica Libera, il gnûf sogjet politic che al cîr di meti adun lis diviersis animis dal indipendentisim cors. Il procès par meti adun sot di une bandiere uniche i diviers partîts indipendentiscj cors al jere tacât ancjemò l’an passât. Cul congrès dal prin di Fevrâr si son dâts dongje Corsica Nazione Indipendente, U Rinnovu, Anc-Psi (Accolta Naziunale Corsa – Partît Socialist pe Indipendence) e Strada Dritta. L’apontament al è stât ancje la ocasion par fissâ lis primis liniis di azion su diviers temis. Tra chescj il progjet batiât “Corsica 21”, ven a dî un program di svilup a lunc tiermin pe isule che al cjapi sù il model di Agjende 21 e che al rapresenti une alternative al PADDUC. Corsica Libera e à ancje pandût la sô poie ai presonîrs politics cors, ma e à ancje fat capî di jessi solidarie cul moviment armât clandestin. Par cumò la direzion dal gnûf sogjet politic e sarà gjestide in maniere coordenade di une vincjine di membris.
Font: Corse Matin, 01/02/09; Alta Frequenza, 02/02/09


text:
Il
guvier scozês al à zontât altris 50 mil sterlinis ai fonts che il
Bòrd na Gàidhlig, o sei l’ufici pal gaelic, al à a disposizion
par promovi l’insegnament ta cheste lenghe. Dopo che intai ultins
doi agns chest organisim si è impegnât in campagnis gjenerâls par
fâ cognossi ai gjenitôrs i beneficis dal bilinguisim e par sburtâju
a gjoldi de ufierte educative par gaelic, cumò il Bòrd al è daûr
a svilupâ des campagnis plui smiradis che a interessaran cinc areis
de Scozie, ven a dî lis isulis ocidentâls, Inbhir Pheofharain /
Dingwall, Baile Dhubhthaich / Tain, Peairt / Perth e Sruighlea /
Stirling. L’obietîf al è chel di incressi il numar di frutins
iscrits inte educazion prescolâr par gaelic, in maniere di rivâ
intai prossims agns a svilupâ dut il percors scolastic primari ta
cheste lenghe.
Font:
Gaidhlig.org,
13/10/14


text:
Gram
Il gram al è une unitât di misure de masse. Al corispuint ae milesime part di un chilogram, unitât di misure ufiziâl dal sisteme internazionâl.
Storie[cambie | modifiche il codiç]
La peraule e derive dal latin gramma, ch'al stâ a significâ un piçul pês.
La definizion di gram e je stade rindude ufiziâl il 1 di Avost dal 1793 tal sisteme metric francês. Te sô definizion origjinâl, il gram al corispuindeve al pês assolût di un volum di aghe pâr al cubul de centesime part di un metri, ae temperadure di fusion de glace.
Al dì di vuê il gram nol è plui une unitât base, parcè che al è stât sostituît dal chilogram; al reste in dut câs un sô sotmultipli.


text:
Al è in linie Inside Ireland il prin sît internet bilengâl inglês – irlandês di gnovis sul mont economic e dai afârs. La iniziative editoriâl e je stade presentade in maniere uficiâl ai 16 di Jugn a Dublin, alì dai uficis dal Foras na Gaeilge, l’organisim di riferiment pe lenghe irlandese che al à dât la sô colaborazion pal progjet. Il sît al fronte massime argoments che a àn a ce viodi cu la economie, cu la finance e cul mont dal lavôr, ma al ufrìs ancje spazis dedicâts ae musiche, al sport, ae salût, ae alimentazion e ae mode. O publichìn tocs par gaelic dal moment che la lenghe e je daûr a jessi simpri plui doprade dai professioniscj e des aziendis, al à spiegât il diretôr de riviste informatiche Colm Ó Broin. I argoments frontâts a cjapin dentri sei il teritori de Republiche irlandese, sei lis sîs conteis dal Nord, a dimostrazion dal svilup di un spazi economic che aromai al cjape dentri dute la isule. La rispueste dai letôrs e je une vore buine – al à dite Ó Broin – e o sin, duncje, daûr a pensâ di slargjâ sei il sît, sei il numar dai redatôrs.
Font: Gaelport, 16/06/09


text:
E à non
Dyfodol i’r Iaith, o sei “Avignî pe lenghe”, la gnove
organizazion nassude cun chê di sburtâ la promozion de lenghe
galese inte legjislazion e intes politichis pai citadins. Il grup si
svilupe su variis sezions dedicadis a educazion, comunitâts,
economie, mieçs di comunicazion e planificazion linguistiche. In
Gales e je però za ative di cincuante agns la Cymdeithas yr Iaith
Gymraeg (Associazion pe lenghe galese), che e à vût une funzion di
prin plan intes campagnis pai dirits linguistics. Dut câs, pai
fondadôrs dal gnûf grup nol è un probleme, cun di fat – a àn
spiegât – la Cymdeithas e je stade une organizazion che e à
otignût cetancj sucès, ma lu à fat cun azions diretis e
mobilitazions di place intant che Dyfodol al nas intun Gales là che
la devoluzion e je za in vore di agns e pes sôs bataiis al vûl
doprâ dome mieçs costituzionâi.
Font:
BBC, 16/07/12


text:
La
organizazion galiziane Mesa pola
Normalización Lingüística e à
comunicât che e denunciarà denant dal Consei de Europe il ministeri
spagnûl pe industrie, pe energjie e pal turisim par vê violât la
Cjarte europeane des lenghis regjonâls o minoritariis. La decision e
je stade cjapade dopo che l’Istitût pe diversificazion e pal
sparagn de energjie, organisim che al dipent dal ministeri, al à
dineât jutoris economics impuartants ai comuns di S. Jacum di
Galizie (Santiago de Compostela), Teo e Santa Comba par vie che tra i
documents che a vevin presentât par otignî i fonts a ‘nd jere
ancje cualchidun scrit par galizian. La decision di dineâ i jutoris
no ten cont dal fat che chê galiziane e je lenghe uficiâl intune
part dal stât e che il so ûs al ven tutelât de Cjarte europeane
ancje in situazions come chestis.
Font:
Sermos Galiza,
21/07/16


text:
Cambi
storic in Navare là che la Comunitât e varà une gnove maiorance di
guvier che e met adun la aree nazionaliste
basche, formade di Geroa Bai e EH Bildu,
e chê progressiste cun Podemons e
Izquierda – Ezkerra. I spagnoliscj, sei di drete
che di centri çampe, a restin invezit ae oposizion adun cu la
diestre regjonaliste de UPN che par agns e à guviernât la Comunitât
forâl. Cundut de disponibilitât di Geroa Bai a tirâ dongje ancje i
socialiscj, chescj ultins a àn sielzût di no jentrâ intun progjet
considerât masse “basc” e soredut di no acetâ nissun percors in
comun cui indipendentiscj di EH Bildu. L’acuardi di guvier pe
Comunitât al à favorît ancje chel pal Comun di Iruñea / Pamplona
là che Joseba Asiron, di EH Bildu, al sarà il prossim sindic de
citât cu la poie di Geroa Bai,
Izquierda – Ezkerra e Aranzadi, la liste civiche
leade a Podemons. Al è un risultât
storic, ancje dal pont di viste simbolic, dal moment che Iruñea /
Pamplona no je considerade dome la capitâl
storiche de Navare ma ancje chê di dute Euskal Herria, o sei il Paîs
Basc inte sô integritât.
Font:
Naiz:, 05/06/15;
El Pais, 01/06/15


text:
Paîs Catalans: campagne a pro de scuele par catalan tal Paîs Valenzian
Intal Paîs Valenzian a esistin diviers modei educatîfs, doi di chescj, ven a dî il Program di insegnament par valenzian e il Program di imersion linguistiche, a ufrissin un insegnament cualificât dal catalan tant che lenghe veicolâr principâl. In dì di vuê, tes scuelis primariis valenzianis, si calcole che il 25% dai arlêfs al studii par catalan. Par incressi cheste percentuâl, la organizazion Escola Valenciana e à inviât une gnove campagne che e à tant che sproc: “Iscriviti al avignî, iscriviti par valenzian”. Cun di fat – a spieghin i promotôrs de iniziative – sielzi il catalan par studiâ al ufrìs un sisteme scolastic plui atent aes dibisugnis dai fruts, al jude la comprension di plui lenghis e al da plui pussibilitâts pal avignî. La campagne e je indreçade massime aes fameis imigradis o no catalanofonis, par cheste e je stade fate ancje par castilian, par inglês, par romanès e par arap.
Font: Nationalia, 06/05/08


text:
Contrari
di dutis lis previsions dai analiscj e dai sondaçs, lis elezions dai
7 di Mai intal Ream Unît di Grande Bretagne e Irlande dal Nord a àn
dât ai Conservadôrs une maiorance assolude tal prossim Parlament
britanic che i permet a David Cameron di vuidâ il so secont guvier e
cence plui la dibisugne de poie dai Liberâi Democratics. In gracie
dal sisteme eletorâl britanic, che si fonde sui risultâts secs di
ogni circoscrizion e no su lis percentuâls di vôt complessivis, i
Conservadôrs cul 36,9% des preferencis e un aument di vôts che nol
rive nancje al 1% a àn rivât a otignî 331 elets, 24 di plui dal
2010 e avonde par vê la maiorance assolude. Invezit i Laburiscj,
cuntun aument dai vôts dal 1,5% che ju à puartâts al 30,1% dai
consens, si son ricjatâts cun 232 deputâts, 26 in mancul di chei de
legjislature stade. Inmò plui penze la sconfite dai Liberâi
Democratics che a àn paiade pardabon cjare la aleance di guvier cui
Conservadôrs e che a àn pierdût il 15,2% dai vôts e 49 deputâts
cjatantsi a mantignî a pene 8 rapresentants in Parlament. I
populiscj dal UKIP a àn vût sì une fuarte incressite di consens, o
sei il 9,5% in plui dal 2010, ma a àn otignût juste un elet. Tra i
partîts a difusion statâl a cressi a son stâts ancje i Verts,
cuntun 2,8% di vôts in plui e un deputât.


text:
Cui
10 di Jugn l’assessorât pe educazion e pe culture des Asturiis al
à inviât la campagne #yoapúntome,
porque lo llevamos dientro
(#euapúntome, porque lo levamos dentro)
cun chê di sburtâ lis fameis a domandâ pai lôr fîs il percors
scolastic che al previôt l’insegnament dal e par asturian o, pe
aree de Comunitât là che si lu fevele, dal e par galizian.
L’insegnament dal asturian al è scomençât in maniere uficiâl
intal 1984 intune schirie di centris educatîfs publics e in dì di
vuê al è presint in 331 istitûts. Su la cjarte l’asturian e il
galizian a varessin di jessi materiis curicolârs in dutis lis
scuelis primariis e secondariis, ma in plui di cualchi câs cheste
pussibilitât e reste dome su la cjarte.
Font:
AsturNews,
05/06/15


text:
OGM
Tant che Organisim cun Genetiche Modificade si definissin dome i organisims là che une part dal gjenome e sedi stade cambiade midiant des modernis tecnichis di inzegnarie gjenetiche. No son calcolâts "organisims cun gjenetiche modificade" ducj chei organisims che il lôr patrimoni gjenetic al ven cambiât dopo di procès spontanis (modificazions e trasferiments di materiâl gjenetic a sucedin di fat in nature in plui ocasions e chescj procès a son la origjin de diversitât de vite su la tiere), ma introdusûts dal om cun altris tecnichis che no son cjapadis dentri inte definizion dade de normative di riferiment (par esempli cun radiazions che a jonizin o mutagjens chimics).
I OGM a vegnin segnâts dispès tant che organisims transgjenics: i doi tiermins no son sinonims par vie che il tiermin transgjenesi si riferìs al inseriment, intal gjenome di un organisim, di gjens che a divegnin di un organisim di specie divierse. A son definîts invezit OGM ancje chei organisims che a risultin di modificazions che no previodin l'inseriment di nissun gjen (par es. a son OGM ancje i organisims che dal lôr gjenome a son stâts gjavâts dai gjens), cussì come che i organisims là che il materiâl gjenetic zontât al ven di un organisim "donadôr" de stesse specie. In chest secont câs cierts studiôs a fevelin di organisims cisgjenics.


text:
Scandinavie
La Scandinavie e je une regjon gjeografiche, storiche e culturâl de Europe dal Nord. De metât dal secul XIX, cun cheste peraule si à scomençât a intindi la regjon culturâl che a fasin part la Danimarche, la Svezie e la Norvegje. La peraule je doprade par mostrâ i fuarts leams storics, culturâi e di lenghe. Dal pont di viste gjeografic,la sô definizion no a nuie ce viodi cu le penisule scandinave.
Ancje se la Scandinavie e je costituide nome in bande dal Norden (i paîs dal Nord) che a fasin part ancje le Finlande e la Islande, i teritoris de isulis Âland, lis isulis Fær Øer e la Groenlande, la peraule "Scandinavie" e ven doprade par erôr par intindi il "Norden". In particolâr:
- in tai paîs di lenghe todescje, tai paîs de Scandinavie e je comprindude la Finlande, ma e je lassade fûr la Danimarche (sarês pui coret fevelâ di Fennoscandie)
- tal Ream Unît, te Scandinavie a son comprindudis ancje la Finlande,la Islande e la Groenlande (in chest câs,al sarês pui coret fevelâ di "Paîs dal Nord".
La peraule Scandinavie a la sô origjin dal non de dee nordiche Skadi, dee dal unvier, de nêf e de cjace. Il non latin de regjon al è Scandia.


text:
1789
De Vichipedie, la enciclopedie libare dute in marilenghe.
Tabele dai contignûts
Acjadiments[cambie | modifiche il codiç]
In Friûl[cambie | modifiche il codiç]
Atôr pal mont[cambie | modifiche il codiç]
- 14 di Lui - Prese de Bastilje di Paris, azion simbul de Rivoluzion francês
Nassûts[cambie | modifiche il codiç]
Friûl[cambie | modifiche il codiç]
- Jacopo Pirona - abat, insegnant e studiôs furlan
Atôr pal mont[cambie | modifiche il codiç]
- Alberto La Marmora - gjenerâl e sienziât talian († 1863)
- 25 di Jugn - Silvio Pellico, patriot e scritôr talian († 1854)


text:
La responsabile dal grup di ricercje, Rachael McCormack, e à spiegât che fin cumò si à marcât massime la dibisugne di risorsis publichis par mantignî e promovi la lenghe, ma no si à fevelât avonde de funzion impuartante dal gaelic sul plan economic e comunitari: il studi, invezit, al dimostre che il gaelic nol à dome un puest unic inte culture scozese, ma al pues jessi une risorse massime in cjamps tant che la industrie de creativitât, chê alimentâr, il turisim, il patrimoni storic, la educazion e l’aprendiment. Su la fonde de ricercje si à calcolât che il valôr potenziâl dal gaelic su la economie scozese al podarès lâ plui o mancul dai 103 ai 188 milions di euros ad an.
Il blog di Internazionalitari al nas di une trasmission di Radio Onde Furlane e al fevele, cuntun tai nazionalitari, des nazions cence stât e des minorancis nazionâls de Europe.
28/11/14
Scozie: il gaelic al pues zovâ ae economie par passe 100 milions
La responsabile dal grup di ricercje, Rachael McCormack, e à spiegât che fin cumò si à marcât massime la dibisugne di risorsis publichis par mantignî e promovi la lenghe, ma no si à fevelât avonde de funzion impuartante dal gaelic sul plan economic e comunitari: il studi, invezit, al dimostre che il gaelic nol à dome un puest unic inte culture scozese, ma al pues jessi une risorse massime in cjamps tant che la industrie de creativitât, chê alimentâr, il turisim, il patrimoni storic, la educazion e l’aprendiment. Su la fonde de ricercje si à calcolât che il valôr potenziâl dal gaelic su la economie scozese al podarès lâ plui o mancul dai 103 ai 188 milions di euros ad an.


text:
Sabide ai 03 Setembar, h 21:00
Inaugurazion da la mostre Colonos Open Call
par cure di Michele Bazzana e Angelo Bertani
Oparis di
Irene Fenara - Elena Grossi - Nora Gutwenger -
Maurangelo Quagliarella - Rob Van den Berg
Performance musicāl
Moment conviviāl
Une jurie dade dongje dai curadōrs Angelo Bertani, curadōr indipendent, e Michele Bazzana, artist, di Stefano Coletto, curadōr a la Fondazion Bevilacqua la Masa, Giuliana Carbi, presidente di Triestecontemporanea, e di Federico Rossi, president da lAssociazion culturāl Colonos, e ą sielzūt cinc zovins artiscj jenfri i partecipants al concors Colonos Open Call 2016.
Lultime fase da la lōr residence li dal Agriturisim Ai Colonos e ven dedicade al alestiment di une mostre coletive cu lis oparis presentadis in concors. In sierade, dut il progjet al vignarą documentāt cu la publicazion e la presentazion dal catalic in trźs lenghis (furlan, talian, inglźs), chal sarą il numar tredis da la nestre golaine Insumiąn Cantīr virt di Arts contemporaniis.
La mostre e reste vierte ogni vinars sabide e domenie
h 19-23, fin ai 25 di Setembar.
joibe ai 28 _ h 21:00
Leture seniche
vinars ai 5 _ h 21:00
Inaugurazion mostre
lunis ai 8 _ h 21:00
Film-documentari
Dai turcs tal Friūl ai turcs in Europe
joibe ai 11 _ h 21:00
Incuintri cun Philippe Daverio
joibe ai 18 _ h 19:00
Concert tal Templi Vegjetāl
domenie ai 21 _ h 21:00
Concert-spetacul
Provis viertis di culture furlane
joibe ai 25 _ h 21:00
Varietāt culturāl
Lā vie di lą (Furlans da lEurope da lEst)
lunis ai 29 _ h 21:00
Documentari-dibatit
joibe ai 1 _ h 00:00
Residence artistiche
joibe ai 1 _ h 21:00
Serade multimediāl
sabide ai 3 _ h 21:00
Inaugurazion da la mostre
martars ai 6 _ h 21:00
Serade di poesie
Associazion culturāl Colonos
v. Zuan di Udin, 8
33050 Vilecjasse di Lestize (Ud)
info@colonos.it
Agriturisim ai Colonos
www.aicolonos.it
tel 0432 76 49 12
tel 0432 76 49 03
mob 342 0803361
agricolonos@cheapnet.it


text:
lunedì 22 giugno 2015
L'origine del mondo - aiarin
Insome, o savês aromai i vizis dal gno amì Pieri. Nol è un segret che i plasi la pantiane ma cheste sô manie a lis voltis i à partât cualchi brute sorprese… come chê aventure che al veve vût pai cjamps cuntune biele morate. Lui al jere lât cul Ape a cirî ûfs di fasan. Parchegjât il mieç intune stradele a ôr de Napoleoniche ve che di un blavâr i salte fûr la nere e i dîs: “Vieni, amico, io lavorare bene… solo trentamila!”
Lui, cantesemât a viodi chê sorte di luvris, nol veve pensât dôs voltis: le veve cjariade sul Ape par lâ plui in jenfri ma al veve fate pocje strade. I Caramba - maladets!- a jerin in vuaite propite ta chei paragjos e no spietavin altri… e cussì, nancje scomençât l’atto, Pieri al jere stât sistemât: secuestri dal mieç, 300 mil francs di multe e denunzie par ATTI OSCENI IN LUOGO PUBBLICO.
Alore di chê volte Pieri si è fat plui cauto.
Une sere i soi compagns di vore de fabriche lu vevin menât intun nait a viodi ‘spogliarello’; e alore i rive dongje une bionde sui 30/35 agns… juste par lui po… ah, sì sì… mi à contât dut, l’om…
Si clamave Emazia e, dopo ve fat cognossince e vê bevût insieme un cocteil clamât F*G*, tant par restâ in teme… vie tal separè! L’omo mi à contât ogni particolâr de sô strambe venture. Lui i veve lecât un pît par 50 mil francs e po la fantate si jere gjavade dut e si jere mitude sentade sul sofà cu lis gjambis par aiar e i veve dit : “Guarda la posizione thailandese… puoi scegliere…”, insome, se no sês cjastrons o varês capît che e veve in mostre lis dôs busignelis! Pieri al sgance altris 30 mil francs e si apreste a meti la muse li des busignelis… e ce fûc che i ardeve dentri! Ma propit sul plui biel la bionde… i mole une biele… pedeade!
di Milio dai cjans
ps. O domandi scuse publicamentri come Ostîr a Milio dai cjans par vê publicade une conte di Checo a so non (cun di plui dople, intune versione viere) falant di brut la paternitât de conte. R.
Publicât di gelo stellato a lis 10:00:00 34 coments
Etichetis: Contis, Gjenar erotic, Gjenar ironic, Milio dai cjans
domenica 21 giugno 2015
Ecuméme: Il sentieri dei nidi di ragno
A volte il fare uno scherzo cattivo lascia un gusto amaro, e Pin si trova solo a girare nei vicoli, con tutti che gli gridano improperi e lo cacciano via. Si avrebbe voglia d’andare con una banda di compagni, allora, compagni cui spiegare il posto dove fanno il nido i ragni, o con cui fare battaglie con le canne, nel fossato. Ma i ragazzi non vogliono bene a Pin: è l’amico dei grandi, Pin, sa dire ai grandi cose che li fanno ridere e arrabbiare, non come loro che non capiscono nulla quando i grandi parlano. Pin alle volte vorrebbe mettersi coi ragazzi della sua età, chiedere che lo lascino giocare a testa e pila, e che gli spieghino la via per un sotterraneo che arriva fino in piazza Mercato. Ma i ragazzi lo lasciano a parte, e a un certo punto si mettono a picchiarlo; perché Pin ha due braccine smilze smilze ed è il più debole di tutti. Da Pin vanno alle volte a chiedere spiegazioni su cose che succedono tra le donne e gli uomini; ma Pin comincia a canzonarli gridando per il carrugio e le madri richiamano i ragazzi: - Costanzo! Giacomino! Quante volte te l’ho detto che non devi andare con quel ragazzo così maleducato!
Le madri hanno ragione: Pin non sa che raccontare storie d’uomini e donne nei letti e di uomini ammazzati o messi in prigione, storie insegnategli dai grandi, specie di fiabe che i grandi si raccontano tra loro e che pure sarebbe bello stare a sentire se Pin non le intercalasse di canzonature e di cose che non si capiscono da indovinare.
E a Pin non resta che rifugiarsi nel mondo dei grandi, dei grandi che pure gli voltano la schiena, dei grandi che pure sono incomprensibili e distanti per lui come per gli altri ragazzi, ma che sono più facili da prendere in giro, con quella voglia delle donne e quella paura dei carabinieri, finché non si stancano e cominciano a scapaccionarlo.
Ora Pin entrerà nell’osteria fumosa e viola, e dirà cose oscene, improperi mai uditi a quegli uomini fino a farli imbestialire e a farsi battere, e canterà canzoni commoventi, struggendosi fino a piangere e a farli piangere, e inventerà scherzi e smorfie così nuove da ubriacarsi di risate, tutto per smaltire la nebbia di solitudine che gli si condensa nel petto le sere come quella.
***Cualchi volte a fâ un scherç di triscj al lasse un savôr mareôs, e Pin si cjate di bessôl a zirâ pai trois, cun ducj che lu cjapin a maleperaulis e lu parin vie. Si varès voie di lâ ator cuntune clape di amîs, alore, amîs di contâi dulà che a fasin in nît i rais, o par bataiâ, cu lis cjanis, tal fossâl. Ma i fruts no vuelin ben a Pin: al è amì dai grancj, Pin, al sa disi ai grancj robis che ju fasin ridi e inrabiâ, no come lôr che no capissin nuie cuant che i grancj a cjacarin. Pin cualchi volte al varès voie di metisi cui fruts de sô etât, domandâi che lu lassin zuiâ a cjâf e pile, e che i spieghin cemût rivâ a cjatâ une galarie che e puarte fin te place Marcjât. Ma i fruts lu lassin simpri in bande, e dopo un pôc a tachin a pestâlu; parcè che Pin al à doi braçuts magris magris e al è il plui debil di ducj. Là di Pin a van cualchi volte a domandâi spiegazions su ce che al sucêt fra oms e feminis; ma Pin al scomence a coionâiu berlant par il carrugjo e lis maris a clamin dongje i fîs: - Jacum! Gjovanin! Tropis voltis aio di dîti di no lâ cun chel canai tant maleducât!
Lis maris a àn reson: Pin nol sa che contâ storiis di oms e feminis tai jets e di oms copâts o metûts in pereson, storiis che i àn insegnât i grancj, une sorte di flabis che i grancj si contin tra di lôr e che pûr al sarès biel stâ a sintî se Pin no lis messedàs cun mincjonadis e robis che no si capissin, di induvinâ.
E a Pin no i reste che lâ a platâsi tal mont dai grancj, dai grancj che ancje lôr i voltin la schene, dai grancj che pûr no si rive adore a capîiu e a son lontans par lui come par chei altris fruts, ma che a son plui facii di cjoli in zîr, cun chê voie di feminis e chê pôre dai carabinîrs, fintremai che no si stufin e a tachin a cjapâlu a scufiots.
Cumò Pin al jentre inte ostarie fumose e viole, e al disarà porcariis, peraulatis mai sintudis a chei oms fin a mandâju in bestie e a fâsi pestâ, e al cjantarà cjançons comoventis, scunintsi fin a vaî e a fâiu vaî, e al inventarà mateçs e bocjatis cussì gnovis di incjocâsi dal ridi, e dut par sfantâ la fumate di soledât che i si cjapê sù tal pet intes seris come chê li.
Toc cjolt di "Il sentiero dei nidi di ragno"
di Italo Calvino
voltât par furlan di Raffaele Serafini
Etichetis: Ecumène, Ostîr, Raffaele Serafini
venerdì 19 giugno 2015
Animis a pît
A son rivadis animis lungjis in paîs, come i muarts ta gnot dai sants. A son vignudis di banda dal simiteri e nô, sigûr plui vîfs di lôr, i suìn la sêt come a lis animis ta gnot dai sants. A fevelin ma no ju capissìn, come i nestris vecjos cuant che a tornin ta gnot dai sants. Musis forestis, di chês di chê altra banda dal mont. Esistino ancjamò forescj pal mont? Sigûr no si viodin plui culì a Romans, dopo ducj chei che a son vignûts tirant jù la puarta e sensa stâ a scoltâ. Int gnova, che à voi che a contin storiis come chês dai nestris vons, i vons che a tornin dongja sot da stelis da gnot dai sants. Int in pâs, nuia lamis, nuia sclopis, chei che a scjampin no lis àn. Chist no vin di dismenteâ. Cualchidun di chei che tornin ogni an ta gnot dai sants nus contava chista conta, sensa dînus che un doman ta figuris che chei vons nus à piturât tal cjâf, lis mans che a dan a son lis nestris. Cualchidun al è za lât indevant, come chei da gnot dai sants. Vuê cussì, doman cuissà, viodarìn ta lis gnots dai sants.
di Michele Vuardianut Calligaris
Etichetis: Contis, Gjenar poetic, Gjenar sociâl, Gjenar storic, Michele Vuardianut Calligaris
domenica 14 giugno 2015
La trombe
Zorç al continuave a sunâ la trombe:
MI-LAA MI-LA-SOL RE-SOL-FA DO-FA-MII
MI-LAA MI-LA-SOL RE-SOL-FA DO-FA-MII
MI-FAA FA-SOOL SOL-SOOL#
E il cjapitani i berlà di finîle. I austriacs a rispuindevin cuntun conciert di shrapnels.
E po a rivarin chei dal atac cui presonîrs e i barelîrs cui ferîts.
Un dai presonîrs, tenent miedi, al veve lis mans sporcjis di sanc.
Zorç al tacà ancjemò a sunâ. Nol rivave a resisti; al ripeteve chê e simpri chê… la melodie ispaniche che al veve imparât cuant che al jere in Argjentine.
Cheste volte il cjapitani no i cridà. Intun ricovar a prove di bombis al cirive di interogâ il tenent austriac ma… nie di fâ: chel nol capive nancje un fregul di talian e nol jere austriac ma polac. Cussì al disè un capelan militâr, intervignût su richieste dal cjapitani.
Alore capelan militâr e presonîr a tacarin a fevelâ par latin! Il cjapitani al faseve lis domandis par talian, il capelan al traduseve par latin e il polac al rispuindeve par latin cuntun pôc di todesc e cualchi segno. Zorç al jere tai paragjos, jessint atendent. Al scoltave curiôs, simpri cu la trombe in man.
Di fûr il conciert di trombe e di shrapnels al continuave. Altris struments a intervignivin, fusîi e mitraiis, ta chê mate babilonie.
Il presonîr al oreve lavâsi lis mans dal sanc di ferîts e moribonts curâts ta chê dì, prime di vignî cjapât dai talians.
Il capelan i disè che la aghe nete e jere razionade e masse preziose par lavâsi, e i indicà une poce pantanose tal font de trincee.
Intant Zorç al veve cambiât la melodie.
Al sunave alc di suturni! Altris soldâts a jerin tornâts indaûr dal atac; a rivavin par ultins…le vevin vude grivie: platâts intune busoche a la fin a jerin saltâts fûr profitant di un moment di recuie cu la muart stampade in muse!
Ma la musiche suturne e finì di li a pôc cuant che une bombe e cjapà in plen un setôr de trincee a pocje distance di Zorç.
Il puaret si cjatà plui tart intun ospedâl de retrovie, ferît gravementri.
Il miedi polac presonîr lu veve apene operât e il capelan militâr, propit chel che al veve fat di interprete, i stave dant la estreme unzion!
Ducj i doi si impegnavin a curâ ferîts e moribonts…
Zorç, plen di morfine, al çavariave. Ogni tant al saltave sù a berlâ… i pareve che il linzûl si movès… come se di front di lui e fos une fantasime… efiets de droghe… cui sa…
Il miedi polac al continuave a operâ. Tantis operazions no coventavin a nie… i muarts no si contavin. Tancj a jerin dai câs disperâts ma Zorç nol oreve murî…
E nol murì.
Ancje se strupiât, repeçât cence la man drete si salvà. Nol sarès plui rivât a sunâ la trombe se no cun grande fature e dome forsi cu la man çampe; ma la trombe cui sa dulà che e jere finide, sapulide di cualchi bande inte trincee…
di Checo Tam
NOTIS:
La musiche de conte la cjatais achi su dropbox e o podês judâ l'autôr a capî ce musiche che e je.
Publicât di gelo stellato a lis 15:13:00 16 coments
Etichetis: Checo Tam, Contis, Famei, Gjenar storic
mercoledì 10 giugno 2015
Rike, la cruche
E jere une vecjute badascule cuant che le cognossei, tant timp indaûr. Si clamave Ulrika, ma tal paîs ducj i disevin Rike. Di solit, des mês bandis, aes peraulis che no sunavin a furlan, si lis çoncjave e si lis insedave tant che a une vît, lassantji dome l’essenziâl le fasevin aparî come proprie, a tal pont che al dîle e veve un biel sun nostran.
Si saveve che e vignive di cualchi lûc de Prussie, par chel i disevin “la cruche”, “la muche” e par i plui moderâts e jere “la todescje”. Si jere maridade tal so paîs oltran, cuntun furlan che al jere un mestri tal lavorà il stuc. Chest, a pene finide la stagjon, al cjapà sù femine, frut e bagais tornant in paîs inte cjase dai paris. Al passà l’Unvier in famee e aes primis menadis dal vuisignâr salvadi al cjapâ di gnûf la strade pes Gjermaniis. Cjo, al veve dôs bocjis di nudrì e disìnle pûr, no i displaseve lâ pal mont.
Rike si jere inseride avonde ben te comunitât, si disberdeave pulît cul fevelà e veve imparât chel tant che al bastave, dome che no jessint di marilenghe e veve dificoltât tal pronunziâ coretementri cualchi letare o vocabul, soredut il “D” che jê e diseve “T”, us fâs un esempli, “bon dì” par jê al jere “bon tì”.
Basili, il so om, ogni tant i mandave dôs riis a mieç di cualchidun che al tornave in patrie, e ca al vignive il probleme: se ben che si rangjave a leile, cemût fasevie a rispuindi se no saveve scrivi?, nuie pôre si disè, savint che Dree, l’ostîr, al jere scuelât, sigurementri le varès judade. Dit e fat, une dì si presente te ostarie motivant la sô dibisugne: - po, si si, al mancjarès altri – al disè Dree - dome che cumò no ai timp, ven domenie tor lis dôs -, - ah benon, alore si viodin “tomenie tor lis tôs”. - Rike e rispuindeve simpri cun lis ultimis peraulis ditis dal interlocutôr, i vignive comut cussì, forsit par no vê a man peraulis propris.
La domenie ae ore stabilide si presentà tant che un gjendarme sul atenti -. “Bon tì Tree o soi rivate” -. Si sentarin, Rike e poiâ cjarte e buste su la taule. - Bon - al disè Dree: - cjale mo, o fasin cussì, tu tu mi detis e jo o scrîf. - Contente la todescje di vê risolte la cuistion e rispuindè - Si, si, jo ti teti e tu tu scrivis!
di Galliano di Buenos Aires
(version in spagnûl)
(version in spagnûl)
Etichetis: Contis, Galliano di Buenos Aires, Gjenar ironic
lunedì 8 giugno 2015
Tananai e Il Rôl
Lu clamavin Il Rôl. Al cognosseve i sconzûrs cuintri dai spirts malins e la magjie des jerbis; a siguravin di vêlu cjatât a discori cui vons dal clan, denant di un fûc, vie pe gnot. Cul sô tambûr bocognon al clamave dongje il popul; al proclamave di vê cjacarât in sium cul Cîl Pari e di vê svualât fin insom de mont Daģa, la Mari Grant... al jere il moment di alçâsi, i vevin dit, il moment di cjapâ in man i arcs e di semenâ lancis te tiere par une ricuelte di sanc. Lis Tribûs a vevin di dâsi dongje…
Ma chei altris lu paravin vie dai vilaçs e i disevin che une dì al sarès lât a finîle mâl, e che le finìs une buine volte di fâ chel grant davoi e di pretindi di fevelâ cui Gjôs, che se di no al varès paiât pe sô supierbie, no dome lui ma dut il Paîs. A stiçavin i fruts a traiji claps.
Chê dì, plen di morbin come simpri, Tananai Qan al jevà e al ordenà di puartâi une scudiele di lat di cjavale, cu la solite muse di ridi. Il so vivôr nol cessave mai, la gaiece e discomparive de sô muse dome cuant che, par cualchi reson, lu lassavin cence licôr di lat. In chei moments al scaturive, e no dome al jere bon di savoltâ la sô tende, e salacor metât dal vilaç, ma fintremai il cîl seren si scurive cuant che al scomençave a vosâ.
Il Rôl, tal so torzeonâ, al jere rivât li dal vilaç di Tananai. Lu cjatà fûr de puarte de tende, impicotît, une man tal flanc e chê altre ingrampade ai luncs moschets. I si svicinà, alore, cence dî une peraule.
Al jere plui alt, plui muscolôs dal Qan. Ma a cjalâlu di dongje nol faseve teme, ni sudizion. Si sintivisi, invezit, come une cjavrute cul so pastôr, pazient, fuart, e bon di puartâle sù pes spalis se al ves scugnût.
Tananai, fi di Jalaqai, fi di Sogudai, lu invidà a jentrâ cuntun gjest de man, cence mudâ espression.
Za di agns i pirâts zalahits a fasevin scorsadis tes tieris des Tribûs, fiscant, maçant e robant cjavai. Ma chel Istât, cui cjars di vuere e grifons piturâts tai standarts, i soldâts di Sgriphio V a jerin disbarcjâts di desenis di nâfs, risolûts a sachizâ dut e a sotanâ ducj.
Tananai e i siei cavalîrs, ancje se a jerin za pronts, no si spietavin chê sdrume grande di nemîs. A jerin scjampâts, a vevin lassât che i cjars ju scorsenassin. Cualchidun al jere stât dissielât dal cjaval, cuant che lis lancis zalahitis, cu la ponte a spice e un sgrif laterâl in forme di mieç vieri di lune, si jerin impiradis te cjar des bestiis.
“Puartìnsai daûr, viers lis culinis. Puartìnju dongje de Mari!”. Daûr dai conseis dal Rôl, a vevin plantât lancis tal teren. I cavalîrs, svelts, a jerin bogns di sghindâlis, ma i cjars nemîs, tirâts ognidun di doi cjavai, no rivavin a fermâsi a timp o a gambiâ direzion. Si intrigavin e a sdramassavin jù cuant che i nemâi si sbudielavin di bessôi cuintri des lancis, te cjarie imburide, o a lavin a stocâ cuintri di chei altris cjars, za ribaltâts suntun flanc. Il rest lu faserin lis frecis dai arcîrs di Tananai.
Ancje Sgriphio V, dit il Paron dal Mâr, al jere muart in chel maçalizi. I zalahits altîrs no saressin plui tornâts.
Tananai, di in chê volte, lu àn nomenât Qan dai Qans e al parone su lis Tribûs. Al à cjaçât, al à scombatût e al à amât, e al à vût sîs fîs, un plui seneôs di bataiis di chel altri. Al è zaromai vieli e al à partît il so imperi tra di lôr.
Il Rôl, invezit, al è za muart.
Cheste matine al è tal jet, e nol à voie di jevâ. E je la prime volte che i sucêt.
“Sveiti”
“No pues, mi sint la fiere”
“Sveiti, ti dîs, al jere dut un insium. Sù mo, jeve”
Tananai al à tirât sù il cjâf, al à viodût la muse dal amì: “Sêstu propit tu, Rôl? Sêstu vignût a cjolmi?”
“Tiriti sù, che o vin di resurî. O vin presse. Tancj viaçs o sin nassûts, in altris etis e altris lûcs...”
“Ce? Vino di nassi ancjemò? E cui?”. Il scuniment lu à bandonât, di bot.
“Tu? Tu tu sarâs il Sgriphio, prin dal so non… e jo o sarai Zalah. Niciti, che e je ore!”
di Xabi Xogrâr da Plêf
Etichetis: Contis, Gjenar fantastic, Gjenar storic, Xabier Xogrâr da plêf
venerdì 5 giugno 2015
Pocis
Mi cridin simpri, a cjase, parcè o ai pôre des robis dulà che no si cjale dentri.
Ma jo une volte o ai bevût un raiat, te scjate dal lat, e cumò o vuei bevi dome tes butiliis di veri.
Parfin lis pocis mi spaurissin: o pensi simpri che si podarès lâ sot fintremai a finîle tal mieç dal mont.
Inte strade blancje o vaivi. Il pai, inpins jenfri dôs strichis di aghe maron, mi clamave vaios. Di bot al è saltât fûr un madracat grandonon, plen di mostacjis finis finis. Lu à muardût e striçât come un tubet di dentifrici. Al leve fûr e dentri des pocis scjassant il cjâf e dapardut a colavin toc di pai. Le bestie e tornave daûr e e finive di mangjâiu. Però è someave dute a Tatsu, il gno dragut di peluche, e cussì ae mame no i ai dite nuie.
di Raffaele Serafini
Contis dal ostîr
Etichetis: Contis, Contis dal Ostîr, Gjenar di orôr, Ostîr, Raffaele Serafini
giovedì 4 giugno 2015
Ermes e il malguvier
Tai dîs di campagne eletorâl pes votazions regjonâls 2015, stomeât di fami savoltâ il stomi a sintî i politics intai pulinârs de television, mi soi metût a lei un saç in marilenghe di Giovanni Pillinini ch'al fevele de vite e de opare di un grant om furlan, vivût un grum di agns indaûr (1622 – 1692), ma ch'al somee ancjemò presint te nestre ete. Un om di grande esperience e savê, fats in tes corts de famee dai Medici in Toscane, daspò te Republiche Serenissime di Vignesie, e a la fin a Viene te cort de Cjase Imperiâl, cence contâ che de vite militâr te vuere dai Trente Agns. Bon, daspò il so ritîr tal ricet di Guriz di Cjamins dongje Codroip, Ermes di Colorêt al à vût mût di tornâ parsore des sôs esperiencis, e il so judizi sul mont dai sorestants e sul lôr mût di guviernâ e aministrâ al è une vore critic, tant che ta un dai siei sonets, si sâ che Ermes al è stât un grant poete, ai risierve la cuartine chi sot:
Ognun fevele ben, opare mâl
ognun la vûl cuinçâ e plui la romp
e il grop dal mâl guviar è tant insomp
ch’a no lul cuince plui vueli né sâl
E a no son nome i politics e aministradôrs dal timp a no plasêi, parcè che ancje i miedis e i farmaciscj a colin sot la sô manarie, baste dai une lete aes dôs cuartinis chi sot:
And’è cu no cognôs né onzint né jarbe
e pretindin di vuarî cual si sei mâl
e, cjaminant cun pas pontificâl,
stimin che il medeâ al stei te barbe.
Vadi la spezierie dute in malore
sirops, aghis, cordiai e confezions,
pirulis, pitareçs, cassie in bocons
l’è chel cu fâs mûri denant da l’ore.
A us domandi se a us somee che lis nainis e sedin cambiadis daspò cuasi cuatricent agns. A no zonti nuie altri, dome il gno parè: la rispueste e je SI, ma in piês!
di Bepi Zefon
Etichetis: Bepi Zefon, Contis, Gjenar poetic, Gjenar sociâl, Gjenar storic
Iscriviti a: Coments al post (Atom)


text:
Ludovico Ariosto
Ludovì Ariosto, par talian Ludovico Ariosto, (Reggio Emilia, 8 Setembar 1474 – Ferare, 6 Lui 1533) al fo un poete talian.
Tabele dai contignûts
Biografie[cambie | modifiche il codiç]
Nassût a Reggio Emilia tal 1474 di une famee siore, al si trasferì a Ferare tal 1484, dulà che che so pari al lavorave. Chi al studià jurisprudence dal 1489 al 1494 te universitât, ma cence volêlu. Dal 1497 al fo sot il servizi dal duche Ercul I d'Este; in chel periodi Pieri Bembo, so amì, al jere a Ferare, difondint ancje là la mode di imitâ la poesie di Francesc Petrarca e influençant ancje il zovin Ariosto. Doi agns plui tart, pe muart dal pari, al ve di scomençâ a viodi dai fradis plui piçui, di un fradi paralitic, dal patrimoni de famee e, pe sô cundizion di cjâf di une famee nobile, di diviersis altris incombencis pal stât di Ferare. Dal 1503 al scomençâ il servizi pal gardenâl Ipolit, che al i segnà un grum di assums, tanch che nol veve timp a vonde pe leterature; salacor il servizi par un omp de Glesie al à convinçût il poete a deventâ un cleric, cun di fat cussì al acjadè. Tal 1505 al scomençà la sô opare mestre, l'Orlando furioso, par furlan Orlant furiôs. Tal 1513 al professà il so amôr a une femine, Alessandre Benucci (Alessandra Benucci), ma, parcè che lui al jere cleric e jê maridade, a gnoçarin secretementri plui tart, dopo che l'om di lei al jere muart, tra il 1528 e il 1530.
Tal 1516 e fo mandade fûr la prime edizion dal Orlant furiôs, dedicât al so protetôr Ipolit, ma l'an seguitîf, par vie dal dinei di Ariosto di lâ daûr dal gardenâl in Ongjarie (lis resons di cheste sielte a son scritis tes Satire, Satiris), dulà che al veve di fâ il vescul, il rapuart tra i doi oms al finì, di mût che il poete al scomençà a vore pal duche Alfons I d'Este, fì di Ercul I. Tal 1521 e fo stampade une gnove edizion dal Orlant furiôs, cun corezions dal autôr. Sint stât comisari ducâl dongje di Lucca, tra il 1522 e il 1525, simpri bramant di vê plui timp pe leterature, al fo contentât: tornât a Ferare, al si dedicà al teatri, scrivint la comedie la Lena e preparant la ultime edizion dal Orlant furiôs, slargjât e comedât secont i criteris linguistics fissâts di Pieri Bembo tes Prose della volgar lingua, Prosis de lenghe volgare. Stampade cheste edizion tal 1532, al murì l'an seguitîf.
Lis oparis[cambie | modifiche il codiç]
L'Orlando furioso[cambie | modifiche il codiç]
Viôt la pagjine dal Orlando furioso.
Lis altris[cambie | modifiche il codiç]
Te sô zoventût Ariosto al scrivè poesiis sedi latinis sedi talianis; tes componimencj di amôr par talian al doprà un lenguaç ancje plui svolât di chel di Petrarca e al cirì un rapuart seren e cuiet cu le femine. Tes siet Satiris, par talian Satire, Ariosto al justificà lis so sieltis e difiets, cirint la semplicitât e creant un distac tra se e la societât. Al scrivè ancje cualchi comedie, che a forin modei pe oparis seguitivis; la plui innomenade e je la Lena.
Bibliografie[cambie | modifiche il codiç]
- Giulio Ferroni, L'esperienza letteraria in Italia, Einaudi scuola, 2010, vol. 1


text:
Simpri intal ambit des iniziativis dedicadis ae Cunvigne de Societât Filologjiche Furlane a Voleson, miercus ai 25 di Setembar in Sale Rome, sempre su propueste dal nestri Circul, si è tignude la proiezion dal video documentari “Lâ vie di là. Friulani dell’Est Europa” une produzion dal Circul Culturâl Lumiere di Codroip e la regjie di Marco D’Agostini.
Nassût di un progjet di Loris Vescovo,“Lâ Vie di là”al è un documentari itinerant che al compìs un percors “on te road” tra Slovachie, Ucraine, Romanie e Ongjarie.
Un lunc viaç di sîs mil chilometris in auto, là che a son stadis racueltis significativis testemoneancis de bande di emigrâts e des gjenerazions sucessivis, partîts dal Friûl dal 1850 al 2009.
chi il trailer: http://vimeo.com/21844914
La serade e je lade indevant cu la relazion dal prof. Javier Grossutti su "Emigrazione friulana e valvasonese", cu lis motivazions e une analisi des zonis gjeografichis dulà che plui si son movûts i nestris emigrants. Il public, tant interessât ai argoments tratâts, al al è intervignût cun diviersis domandis e puartât ancje la proprie esperience familiâr.


text:
7 di Avrîl
Il 7 di Avrîl e je la 97° zornade dal Calendari Gregorian, (la 98° se l'an al è bisest). A mancjin 268 zornadis pe fin dal an.
Tabele dai contignûts
Acjadiments[cambie | modifiche il codiç]
In Friûl[cambie | modifiche il codiç]
- 1815 - I articui 93, 94 e 95 dal congrès di Viene a stabilissin i confins fra il Friûl dal Lombart-Venit e chel imperiâl.
Vie pal mont[cambie | modifiche il codiç]
Nassûts vuê[cambie | modifiche il codiç]
Muarts vuê[cambie | modifiche il codiç]
Fiestis[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
Religjosis[cambie | modifiche il codiç]
- Sante Virgjinie


text:
Ai prins di Avost, a 33 agns di cuant che al jere nassût pe prime volte cun chê di inviâ une leç popolâr pal bilinguisim, al è tornât a dâsi dongje il “Comitadu pro sa limba sarda”. Il Comitât al domande ae aministrazion regjonâl di meti in vore il plan linguistic trienâl a pro dal sart e di garantî lis risorsis e i imprescj miôr par podêlu fâ. Cun di plui, tra i obietîfs dai fondadôrs, a son ancje chei di lâ indenant su la strade di un standard linguistic pal sart, ma ancje di garantî la normalizazion e la promozion di chês altris varietâts linguistichis feveladis su la isule (catalan dal Alguer, galurês, sassarês e tabarchin). Il Comitât si è dât dongje ator di un document cui obietîfs di fonde che al à viodût tant che prin firmatari Giovanni Lilliu. Adesions a son za rivadis di diviers operadôrs linguistics, scritôrs, e gjornaliscj sarts.
Font: L’Unione Sarda, 04/08/09; Tempus Nostru, 06/08/09


text:
Chê dai 16 di Otubar e je une date impuartantone par cui che i ten ae diversitât culturâl, ai dirits linguistics, ae tutele des minorancis e plui in gjenerâl ae democrazie e ae prospetive di une Europe «unide te diversitât».
In chê dì di trentecinc agns indaûr – juste ai 16 di Otubar dal 1981 – il Parlament european al faseve buine la Risoluzion suntune Cjarte des lenghis e des culturis regjonâls e suntune Cjarte dai dirits des minorancis etnichis, cognossude ancje cul non dal so reladôr, l’eurodeputât socialist talian Gaetano Arfè.
Chê Risoluzion e je la prime cjolte di posizion uficiâl in cont di chestis cuistions de bande dai rapresentants dai citadins di chê che in chê volte e jere la Comunitât economiche europeane. La sô aprovazion e i siei contignûts si insuazin intun contest politic e sociâl che al palese la situazion di crisi dal stât nazionâl e la incressite de dibisugne di democratizazion a ducj i nivei istituzionâi e teritoriâi e là che si cjatin dongje il cussì clamât revival etnic e la gnove fase di avanzament dal procès di integrazion continentâl rapresentade des primis elezions europeanis dal 1979.
Propit chel gnûf leam tra eletôrs e elets al marche un svolt pardabon rilevant par ce che al tocje la evoluzion des istituzions comunitariis, stant che di in chê volte, su la fonde de sô elezion direte, il Parlament european al devente par sigûr plui rapresentatîf dai citadins.
Cun di plui chel stes Parlament european che ai 16 di Otubar 1981 al vote in maiorance a pro de cussì clamade «Cjarte di Strasburc», ai 14 di Fevrâr dal 1984 al fasarà bon ancje il Progjet di Tratât de Union Europeane fat indenant di Altiero Spinelli, che di chê altre bande al veve dade la so poie ae Risoluzion promovude di Arfè.
La relazion tra citadins e eurodeputâts e je determinante ancje par che il Parlament european al puarti ae atenzion di chei altris orghins comunitariis lis cuistions che a tocjin minorancis, lenghis e tutele.
Cun di fat, vie pe campagne eletorâl des europeanis dal 1979 diviers citadins che a fasin part di minorancis e nazions cence stât a sburtin i candidâts a fâ alc par che a nivel comunitari al vegni fat alc che al zovi al ricognossiment e ae garanzie dai dirits linguistics e che al meti ancje i Stâts – par esempli chel talian e chel francês – tes cundizions di indotâsi di une normative e di politichis di pueste. Al è che che al sucêt ancje in Friûl, là che Arfè al à contats e ocasions di confront cun diviers rapresentants des comunitâts furlanis e slovenis.
Par chel si pues dî che la «Cjarte di Strasburc» e je nassude (ancje) in Friûl.
Chel test al palese, in cont di lenghis, minorancis e tutele, une vision che e je moderne e globâl, stant che su fondis teorichis une vore saldis al fronte l’argoment no dome tai siei aspiets culturâi, ma ben ancje dal pont di viste juridic e politic cuntun orientament a clâr europeist.
Propit par chel la prime Risoluzion Arfè e je «fie dai siei timps», ma e je ancje di grande atualitât.
Prin di dut, la «Cjarte di Strasburc» e sclarìs cemût che la tutele di chês comunitâts, dai lôr dirits e des lôr lenghis, che il podê dai Stâts ur à fat cuintri o a palês o in cidin, no rispuint dome a une dibisugne culturâl ma e je ancje la metude in vore di principis di fonde tant che libertât e avualiance. Cun di plui, e proferìs ancje une schirie di indicazions operativis che a son concretis e coerentis cun chei principis stes e che a tocjin azions e intervents tai cjamps de istruzion, dai media e de vite publiche.
La sô impuartance storiche pe tutele des minorancis in Europe e je ancje intai siei efiets.
A son chei imediâts, tant che l’inseriment di cheste cuistion inte suaze des politichis comunitariis, cu la viertidure tal 1983 di une gnove linie di belanç che almancul fintremai ae fin dal secul passât i à dât ae Comission europeane la pussibilitât di sapontâ progjets e iniziativis di tutele e di promozion cun contribûts di pueste.
E a son chei che no cognossin limits di timp, che a rindin la «Cjarte di Strasburc» un pont di riferiment in Europe sei pes rivendicazions che pes politichis di tutele.
Par chel al è ben e al convent ricuardâ chê Risoluzion e il so reladôr e memoreâ chest inovâl, cemût che e veve fat cuindis agns indaûr la Provincie di Turin, cemût che a àn fat in chescj dîs in Friûl la associazion KLARIS e Radio Onde Furlane e cemût che o fasìn ancje nô cun chest articul e cul invît a documentâsi e a lei alc altri in cont de «Cjarte di Strasburc», par furlan e par talian.


text:
Lis elezions presidenziâls dai 5 di Avrîl in Macedonie a àn dât la vitorie al candidât de coalizion di centri diestre, George Ivanov, cun cuasi il 60% des preferencis. Cun cheste vitorie, il so partît al infuartìs ancjemò di plui il control sul paîs, là che al à za in man il guvier, il Parlament e lis citâts plui impuartantis. I eletôrs, dut câs, a àn passât di pôc il nivel dal 40% che al garantìs la validitât des elezions. La partecipazion al vôt e je stade une vore scjarse massime tes areis là che e vîf la comunitât albanese che e rapresente sù par jù un cuart de popolazion totâl. I candidâts, di fat, a àn fevelât soredut dal lôr impegn par fâ jentrâ il stât inte UE e inte NATO e par meti fin ai contrascj cu la Grecie, ma no àn dedicât cui sa ce atenzion ae situazion e aes problematichis de minorance albanese che e à, duncje, rispuindût cuntune scjarse partecipazion al vôt.
Font: Balkan Insight, 06/04/09


text:
Galizie: manifest pe convivence linguistiche
Ta chestis zornadis la associazion “A Mesa pola Normalización Lingüistica” e à presentât al public il “Manifest a pro de convivence linguistiche e de avualiance dai dirits pai galizians”. Il document si svilupe su sîs ponts, ven a dî: 1) i galizians a àn dirit di doprâ la lôr lenghe proprie che e à di jessi ricognossude pardabon come uficiâl; 2) si à di ricognossi che in dì di vuê a son i galizians chei che a son discriminâts linguistichementri; 3) al è di preocupâsi pe campagne cuintri dal galizian inviade di Madrid; 4) magari cussì no a ‘nd è ancjemò tancj in Spagne che a dinein che si vedin lenghis e popui diferents dentri dai confins dal stât; 5) al è dome al popul galizian che i spiete di decidi de sô politiche linguistiche; 6) la societât galiziane e à di stâ atente a no fâsi confusionâ su la vere situazion de sô lenghe proprie. Il manifest, che si pues sotscrivilu ancje sul sît di A Mesa, al à chê di rispuindi al montâ de campagne che e volarès fâ crodi che in Galizie al è il castilian a jessi discriminât.
Font: Galiza Hoxe, 23/07/08


text:
Ai 5 di
Jugn il Parlament de Ucraine al à fate buine in prime leture la leç
che e garantìs un statût di couficialitât aes diviersis lenghis
minoritariis dal paîs inta chês provinciis là che a son feveladis
tant che prime lenghe almancul dal 10% de popolazion. Chest al
puartarà al ricognossiment dal rus tant che seconde lenghe uficiâl
in 13 provinciis, pe plui part logadis intal Sud e intal Est, e tes
citâts principâls tant che Kiev e Odessa. Nol sarà però dome il
rus a gjoldi di cheste leç, dal moment che l’ongjarês al
deventarà lenghe couficiâl inte Transcarpazie (Zakarpats’ka /
Kárpátalja) e il rumen inte provincie di Çernivtsi / Cernăuţi.
La iniziative, sburtade dal Partît des Regjons che al sosten il
president Viktor Janukovič, e viôt però cuintri ducj i principâi
partîts de oposizion che a sigurin che a rivaran a fermâ la leç
intant dal so secont passaç in Parlament. La tension sul
proviodiment e je cussì alte che, cuant che si veve comunicât la sô
presentazion in aule, i deputâts di maiorance e di oposizion si
vevin cjapâts a pugns.


text:
domenica 13 settembre 2009
Teatri e vin...
Fra lis tantis iniziativis che cumbinin cul vin di segnalà lis comedis di Plauto in distillerie(Altavilla Monferrato. Alessandria). Chist an "Asinaria-Tutti asini per amore".
Ancjemò teatri cun un taule tal centri da scene e il protagonist cun 3 storis, che dal Blanc, che dal Moss, che dal Ross. Dut cumbinat cun musichis adatis...e cun prodòs locai!
Parce che si conte in musiche l'anime dal vin....
Pubblicato da spirt di vin a 13:46 1 commento:
Etichette: culture, musiche, tradizions
Buine domenie...
Pubblicato da spirt di vin a 13:36 Nessun commento:
giovedì 10 settembre 2009
Friul Doc e altris iniziativis
Si è oramai a lis puartis di Friul Doc e un invit a duc chei che puedin a partecipà...supresis in viste....
Par reste son duç impegnas in vigne e in cantine parce che si spiete une vendeme propìt di livel..
Altris iniziativis in cantiar, ma no si puès contà dut cumò!
Par reste son duç impegnas in vigne e in cantine parce che si spiete une vendeme propìt di livel..
Altris iniziativis in cantiar, ma no si puès contà dut cumò!
Pubblicato da spirt di vin a 12:27 3 commenti:
Etichette: cjacaris
giovedì 3 settembre 2009
Licor di Terrano
Tal ultim viaç in Patrie ai cjercjiat il licor di Terrano, prodot di une distillerie di Triest.
Ai scuviart che esist plui variantis dulà che si pol doprà ancje il rum, il refosco,ancje le gnape, ma samee chel vegni un poc sec.
Si pues provà come vin di meditazion...
Pubblicato da spirt di vin a 11:15 Nessun commento:
mercoledì 2 settembre 2009
Vendeme...
Pubblicato da spirt di vin a 11:35 Nessun commento:
Etichette: tradizions, vendeme
Iscriviti a: Post (Atom)